PREZENTACIJA IZGRADNJE AUTO-PUTA KORIDOR 10\nUDRUŽIVANJE JE ŠANSA ZA DOMAĆE GRAĐEVINARE\nPredsednik Upravnog odbora preduzeća KORIDOR 10 doo, dr Aleksandar Jankulović, istakao je da je za Republiku Srbiju izgradnja Koridora 10 od izuzetnog značaja, pre svega za razvoj putne infrastrukture, ravnomeran privredni razvoj, mogućnost korišćenja povoljnih ino-kredita i ulaganje 1,7 milijardi eura, upošljavanje domaćih preduzeća i operative, što će uticati na sticanje referenci za nastup na trećim tržištima i ubrzati izlazak iz krize. Pre povlačenja međunarodnih kredita u drugoj polovini godine, neophodno je završiti kompletno projektovanje i eksproprijaciju, kao i rešiti pitanje zemljišta oko Beograda, nakon čega bi trebalo da počnu radovi na obilaznici, za koju su već odobreni krediti. Za izgradnju Koridora 10 planirano je povlačenje kredita pod najpovoljnijim uslovima i to od: Evropske investicione banke (EIB) 650 miliona eura, Svetske banke 280 miliona eura, Evropske banke za obnovu i razvoj (EBRD) 150 miliona eura i donacija Helenik plana (Grčka) 100 miliona eura. Osim toga, planirana su sredstva u iznosu od 5 milijardi dinara iz budžeta Republike Srbije, a 3,4 milijarde dinara uložiće JP Putevi Srbije.\nNa tenderu za dobijanje radova na Koridoru 10, osnovni kriterijumi trebalo bi da budu: kvalitet projektovanja – izvođenja radova, garancija kvaliteta urađenog posla, fiksna cena bez avansa, poštovanje rokova, reference na sličnim projektima, ljudski resursi i društvena odgovornost, odnosno upošljavanje domaće privrede. Upravo iz tog razloga, posao je podeljen na manje deonice (lotove) u vrednosti od 30–50 miliona eura, sa mogućnošću da domaća preduzeća nastupe samostalno, ili kroz konzorcijume.\nPrema rečima mr Milana Jankovića, predsednika Privredne komore Beograda, Koridor 10, kao najkraća veza između istoka i zapada Evrope, predstavlja izuzetnu šansu, ne samo za građevinsku industriju, već i za sve ostale oblasti privrede, u prvom redu trgovinu, turizam i usluge, jer bi se na putu kroz Srbiju duž Koridora 10 zanimljivim sadržajima, mogao privući veliki broj gostiju, a što bi kao rezultat imalo i izuzetno povoljne finansijske efekte.\nČlan Upravnog odbora preduzeća KORIDOR 10 doo, dr Nenad Ivanišević, istakao je da je izuzetno važno da se domaća građevinska industrija i operativa organizuje na vreme, jer će se za deonice koje finansira EIB, EBRD i Svetska banka tražiti uslovi koji odgovaraju njihovim kriterijumima. Formiranje konzorcijuma je bitno, ne samo zbog poboljšanja tehničkih i finansijskih kapaciteta, već i zbog dobijanja bankarskih garancija, jer je za dobijanje bankarske garancije na 50 miliona eura, neophodan ulog od 5 miliona eura, tako da je moguće da na tenderima pobede strane kompanije za koje bi naša preduzeća radila kao podizvođači.\nUčesnici skupa su prihvatili predlog, da s obzirom da javna preduzeća i drugi budžetski korisnici duguju građevinskim kompanijama oko 600 miliona eura, država stane iza građevinskih firmi i obezbedi im dobijanje garancije. Finansiranjem Koridora 10 iz kredita stranih banaka nisu predviđeni nikakvi preferencijali domaćim firmama, tako da je moguće da zbog globalne krize i smanjenja obima posla, zainteresovanost i učešće firmi iz inostranstva bude veće, a koja će zbog boljih tehničkih i finansijskih performansi biti u prednosti u odnosu na domaća preduzeća.


PANIKA NA SVE STRANE: Britanija zvanično proglasila Rusiju "pretnjom po nacionalnu bezbednost" | WebTribune\nHome SPEKTAR PANIKA NA SVE STRANE: Britanija zvanično proglasila Rusiju “pretnjom po nacionalnu bezbednost“\nGeneralni direktor MI5 obaveštajne agencije u Velikoj Britaniji je proglasio Rusiju “pretnjom po nacionalnu bezbednost“ u ozbiljnom upozorenju u ponedeljak.\nU razgovoru za Guardian, Endru Parker je upozorio da Rusija trenutno koristi sve svoje najmodernije alate kako bi potkopala Britaniju, izveštava “Presstv.com”\n“Koristi čitav niz svojih državnih organa i ovlašćenja da progura svoju spoljnu politiku u inostranstvu na sve agresivne načine – uključujući propagandu, špijunažu, subverziju i sajber napade. Rusija danas deluje širom Evrope i u Velikoj Britaniji. Posao MI5 je da stane tome na put,“ rekao je za istaknuti britanski list.\nRekao je da Rusija već ima neke obaveštajne oficire u Velikoj Britaniji i da su već decenijama tajna pretnja za Britaniju, ali “ono što se ovih dana razlikuje, je to da ima sve više i više metoda na rapolaganju.“\nMoskva koristi sajber ratove da dođe do vojnih tajni, industrijskih projekata, ekonomskih informacija, kao i do britanske vlade i spoljne politike, dodao je on.\nOn je rekao da Moskva “sebe definiše opozicijom na zapadu i izgleda da deluje u skladu sa tim.“\nOdnosi između Rusije i Zapada su se pogoršali nakon što su ljudi na Krimu glasali za ponovno pridruživanje Ruskoj Federaciji na referendumu u martu 2014. godine.\nZapad je ocenio taj potez kao Moskvinu teritorijalnu aneksiju, sa SAD i njenim saveznicima u Evropi koji su optužili Rusiju da ima udela u sukobu u istočnoj Ukrajini.\nOdnos Rusije sa SAD i Velikom Britanijom je takođe postao neprijateljski zbog krize u Siriji, gde Moskva sprovodi vazdušnu kampanju na zahtev sirijske vlade da se bori protiv Daesh terorista od 30. septembra 2015. godine.\nKoalicija pod vođstvom SAD-a takođe sprovodi vazdušne napade u Siriji navodno ciljajući terorističke grupe kao što je Daesh od 2014. godine, ali otvoreno finansiraju i opremaju militantne grupe koje vode rat protiv vlade sirijskog predsednika Bašara al Aasada.\n20. oktobra je britanska premijerka Tereza Mej pozvala evropske lidere da se ujedine protiv Rusije i zaustave ono što ona naziva ruskim “zlodelima“ u Siriji.\n“Važno je da radimo zajedno da nastavimo da vršimo pritisak na Rusiju da zaustavi ove strašne zločine, odvratne zločine u Siriji,“ rekla je premijerka.\nVojna kampanja Rusije je pomogla sirijskoj vladi da porazi Takfiri teroriste u mnogim regionima širom zemlje.


Dok analitičari ocenjuju da je već sada nemoguće očekivati da se naša zemlja nađe u EU u narednih pet godina, ministarka za evropske integracije Jadranka Joksimović veruje da će nova metodologija pristupa uniji ubrzati ceo proces.\nKako god, iz ove perspektive deluje malo verovatna optimistično predstavljena Strategija Evropske komisije za Zapadni Balkan koja je početkom 2018. godine predvidela mogućnost da se Srbija i Crna Gora 2025. godine nađu u Evropskoj uniji.\nRešenje kosovskog pitanja nije ni na vidiku, a ključna poglavlja 23 i 24 koja se tiču vladavine prava i dalje su nezapečaćena iako su otvorena sada već daleke 2016. godine.\nMeđutim, to nije jedini problem Srbiji na putu ka EU u narednih pet godina. Već sama "formalnost", odnosno procedura ozvaničenja članstva u EU koja, takođe, podrazumeva određeno vreme, "skraćuje“ rokove evropskih integracija.\nO čemu se, zapravo, radi za "Blic" objašnjava potpresednik Evropskog pokreta u Srbiji Vladimir Međak.\nSrbija u EU 2026. godine?\n- Reč je o samom mehanizmu ulaska u Uniju. Da bi Srbija ušla u EU 1. Januara 2026. godine mora da ima ugovor o pristupanju koji će ratifikovati svih 27 članica EU, a za to je potrebno minimum 18 meseci. To znači da taj ugovor o pristupanju mora da bude potpisan u junu 2024. godine. Međutim, da bi se to i desilo, on mora da se piše minimum šest meseci. Prema tome, Srbija mora da zatvori poslednje poglavlje do decembra 2023. godine - ističe Međak.\nMeđutim, to nije kraj "formalnostima".\n- Pre toga, Evropska komisija kroz Savet ministara mora da izvesti države članice da je Srbija ispunila sve uslove za ulazak u EU, a i za to vam je u idealnim okolnostima, gde vas sve zemlje podržavaju, potrebno minimalno četiri meseca. Dolazimo do zaključka da već u septembru 2023. godine Srbija mora da završi sve pristupne procese, a to znači da to tada mora da otvori još 16 poglavlja i zatvori 32 poglavlja uključujući i ključna poglavlja 23 i 24 u vezi sa vladavinom prava - objašnjava Međak.\nKako kaže, zbog toga je Srbiji ostalo veoma malo vremena da bi dostigla taj cilj.\n- Ako imamo u vidu da će se predsednički i vanredni parlamentarni izbori u Srbiji održati 2022. godine i da će to oduzeti sigurno šest meseci, dolazimo do toga da Srbija ima na raspolaganju svega 27 meseci za ispunjenje tog cilja. I to celu 2021. godinu, polovinu 2022. godine i devet meseci 2023. godine - podvlači on.\nNova metodologija pristupa EU koja je promovisana ove godine ne može ubrzati taj proces, smatra naš sagovornik.\n- Tek treba da vidimo koliko će ta metodologija "kačiti" nas. Ukoliko se nova metodologija primeni na nas, dok država ne ispuni međukorak, to jest prelazna merila, u poglavljima 23 i 24, neće moći da zatvori ni ostala poglavlja. Ali već sada je jasno da dok država ne ispuni takozvani međukorak, a to su poglavlja 23 i 24, to znači da neće moći da zatvori ni ostala poglavlja. A ključna poglavlja 23 i 24 koja se tiču vladavine prava ne mogu da se zatvore bez izmena Ustava u delu pravosuđa, i to je moguće jedino referendumom. To znači da bi trebalo da ga imamo zajedno sa predsedničkim i vanrednim parlamentarnim izborima 2022. godine. Pritom, kasnimo u velikom broju drugih oblasti - apostrofira Međak, i dodaje da će Srbija u doglednoj budućnosti biti spremna da zatvori poglavlje sedam u vezi sa intelektualnom svojinom, zatim poglavlje šest koje se tiče prava privrednih društava i 13. u vezi sa ribarstvom.\nIgor Novaković, istraživač pri Centru za međunarodne i bezbednosne poslove (ISAC), takođe, smatra da je neralno očekivati da se Srbija u narednih pet godina nađe u Evropskoj uniji.\n- Da bi se to dogodilo mi bismo već 2023. morali da uđemo u proces odobravanja od strane zemalja članica Unije pošto je to veoma dug i komplikovan proces. Međutim, kako su stvari do sada tekle, mi moramo prvo na tom putu da otklonimo politička i tehničko-vrednosna pitanja. Kada to kažem, ne mislim samo na rešenje kosovskog problema već i na poglavlja 23 i 24 koje EU označava kao osnovna, a tiču se vladavine prava - kaže on.\nDo sada je Srbija imala prilično usporen evropski korak, smatra naš sagovornik.\n- Na snazi je od ove godine nova metodologija pristupa EU po takozvanim klasterima i videćemo kakvu će ulogu u tome imati Srbija. Za sada Srbija nije otvorila samo jedan klaster koji se tiče spoljnih odnosa i spoljne politike. Tu, recimo, za poglavlje 31 o zajedničkoj spoljnoj bezbednosti i odbrani nemamo još ni skrining. Nije stvar samo da uđemo u Evropsku uniju nego da fundamentalno promenimo društvo – ocenjuje Novaković.\nPitanje da li možemo u EU pre celog Balkana\nNi izvršni direktor Fonda za političku izuzetnost Marko Savković nije optimista.\n- Mi smo ove godine izgubili ionako sporu dinamiku u tom procesu pošto prvi put posle pet-šest godina nismo otvorili nijedno poglavlje u pregovorima sa Evropskom unijom. Ako znamo da nam je na putu ka EU potrebno da otvorimo još 16 poglavlja to znači da bi godišnje trebalo da ih otvaramo po pet-šest da bismo stigli 2023. godine da ispunimo sve uslove, a to je praktično nemoguće - naglašava za „Blic“ Savković.\nIpak, kako kaže, treba evropski put Srbije sagledati i iz drugog ugla.\n- Prvo, od ove godine imamo novu metodologiju pristupa EU koju je promovisala Francuska odnosno njen predsednik Emanuel Makron. Drugo, donet je ekonomski investicioni plan koji predviđa devet milijardi evra za Zapadni Balkan i treće imamo problem odnosa Severne Makedonije i Bugarske. Videćemo kako će taj problem da se reši i da li će Bugarska nastaviti da stopira Severnu Makeodniju na EU putu. Pitanje je i da li će Srbija i Crna Gora kao zemlje iz regiona koje su najviše napredovale na evropskom putu moći da uđu same u EU ili će unija želeti da ceo Zapadni Balkan integriše istovremeno – objašnjava Savković i dodaje da će, naravno, mnogo toga zavisiti i od ishoda dijaloga Beograda i Prištine.\nJoksimović: Ubrzaćemo proces\nS druge strane, ministarka za evropske integracije Jadranka Joksimović ističe za “Blic” da je računica Evropskog pokreta u Srbiji rađena bez uvažavanja nove metodologije pregovora sa EU.\n- Nova metodologija se zasniva na klasterskom pristupu, dakle 35 poglavlja grupisanih u 6 klastera. To je već postalo uobičajeni narativ onih koji bi da se prihvati deklarativno nova metodologija, a da sve ostane po starom. Ja kao ministar za evropske integracije insistiram na pomeranju stvari u pravcu novih principa i iskrene i pune primene što je pre moguće svih važnih elemenata nove metodologije, koju smo prihvatili. Dakle, imajući u vidu šest klastera, činjenica je da je Srbija u klasteru jedan koji se tiče fundametalnih načela vladavine prava od ukupno pet predviđenih otvorila tokom dosadasnjih pregovora svih pet poglavlja (plus poglavlje 35 koje je takođe pridodato ovom klasteru), što znači da smo ceo jedan klaster i to najvažniji, faktički otvorili - naglašava Joksimović koja je nedavno izjavila da je za Srbiju EU dostižna 2026. godine.\nKako kaže, u poslednjih nepunih mesec dana od formiranja nove Vlade, obavila je čitav niz sastanaka sa komesarom EU Oliverom Varheljiem, brojnim kolegama ministrima iz EU i ambasadorima.\n-Imaću još sastanaka, upravo da bismo na politickom nivou razjasnili moguću primenu nove metodologije koja primat daje jačem političkom nadzoru nad procesom pregovora od strane EU, ali i sa naše strane snažnijem političkom upravljanju procesom pregovora. Realno je da se fokusiramo na pripremu i otvaranje čitavih klastera, a samim tih onih poglavlja koja se nalaze u datom klasteru, a pararelno da radimo na merilima za zatvaranje poglavlja iz najvažnijneg klastera jedan to jest vladavini prava – apostrofira Joksimović.\nU tom smislu Srbija priprema i plan klasterskog prekomponovanja pregovaračkog tima i političkog ojačavanja upravljanja procesom pregovora, dodaje naša sagovornica.\n-To će svakako ubrzati proces, naravno uz snažnu političku posvećenost i EU i naše zemlje. Prema tome, racunica Evropskog pokreta je zasnovana na vec zastarelom pristupu i status quo optici pregovora. Vlada radi politički snažnije upravljajući procesom uz primenu novih principa pregovora, i to bi trebalo ds ubrza, a ne da uspori process – zaključuje Joksimović za “Blic”.\nKljučne godine se pomeraju\nAko ne uđe u narednih pet godina u EU postavlja se, naravno, pitanje kada bi Srbija realno mogla da postane članica ove unije. Potpresednik Evropskog pokreta u Srbiji Vladimir Međak ističe da je to veoma teško proceniti.\n- Na to pitanje bi možda moglo da se odgovori kada bi se process pristupa EU zahuktao.Ovako mogu da kažem da EU ima određene ključne godine, poput izbora za evropski parlament i glasanja za sedmogodišnji budžet koji utiču na proširenje. Naredni izbori za evropski parlament su 2024. i 2029. godine dok se sledeći budžet izglasava 2027. godine. I naravno, 2030. godina će biti važna jer se pravi plan za novu dekadu. To bi eventualno mogle da budu godine kada bi moglo da dođe do proširenja EU – kaže Međak.


Šapić: Posle izbora neću razgovarati sa SNS i DJB - Studio B\nŠapić: Posle izbora neću razgovarati sa SNS i DJB\nŠapić: Posle izbora neću razgovarati sa SNS i DJB Beta\nPolitikaPolitika Pocetna 13. 02. 2018. 20:32:45\nKandidat za gradonačelnika Aleksandar Šapić izjavio da posle beogradskih izbora o eventualnim koalicijama neće razgovarati sa Srpskom naprednom strankom, kao ni sa Dosta je bilo, dok će sa svima ostalima komunicirati.\n„Sa SNS neću pričati jer ne prihavtam taj način komunikacije, kao ni sa DJB jer je slična priča, dok ću sa drugima razgovarati. A da li će doći do dogovora zavisi od načina kako vide razvoj Beograda“, rekao je Šapić novinarima posle predstavljanja programa liste čiji je nosilac.\nUpitan da prokomentariše optužbe da je privatizovao humanitarnu organizaciju „Budi human Aleksandar Šapić“ on je kazao da poziva sve koji imaju bilo kakvu sumnju u zloupotrebu dodju i prijave je.\n„Humanitarnu fondaciju sam lično otvorio. Skupština opštine Novi Beograd je bila samo osnivač i nikada nijedan dinar nije uložila u fondaciju niti je iko odatle učestvovao u njenom radu“, kazao je Šapić.\n„Podneli su zahtev Skupštini opštine Novi Beograd i svi odbornici pa i iz DJB su digli ruku i osnivač humanitarne fondacije sa opštine Novi Beograd je prešao na mene lično“, rekao je Šapić.\nOn je naveo da je fondaciji dodao ime Aleksandar Šapić jer je „Budi human“ bilo zauzeto.


U susret 29. Beogradskom maratonu - Sportske vesti - Savremenisport.com\nNaslovna :: Sportske vesti ::\tU susret 29. Beogradskom maratonu\nGradonačelnik Beograda Siniša Mali rekao je da su pripreme za 29. Beogradski maraton, koji će biti održan 16. aprila 2016. godine, ušle u završnu fazu, u poslednjih 99 dana do samog događaja.\n- Beogradski maraton je najznačajniji tradicionalni međunarodni sportski događaj u Beogradu i jedan od najboljih brendova glavnog grada. Grad Beograd podržava održavanje ove manifestacije kroz učešće svojih sekretarijata, javnih komunalnih preduzeća i službi – rekao je Mali i naglasio da je ove godine saradnja Grada Beograda i Beogradskog maratona proširena kroz zajednički projekat „Dugoročna poslovno-turistička strategija razvoja Beogradskog maratona“.\nOn je naglasio da se ove godine očekuje novi rekord po broju učesnika, s obzirom na to da je već prijavljen rekordan broj njih.\n- Elektronsko prijavljivanje za 29. Beogradski maraton počelo je najranije do sada, tačno šest meseci pre ovogodišnjeg događaja i do sada je već prijavljen rekordan broj od preko 2.000 učesnika iz 34 zemlje sveta. Očekujemo da i ove godine postignemo novi rekord po broju učesnika u odnosu na prošlu, takođe rekordnu godinu, kada je u polumaratonu i maratonu učestvovalo preko 4.500 takmičara. Među njima je bilo i 1.600 učesnika i gostiju iz 56 zemalja sveta. U trci zadovoljstva bilo je gotovo 20.000 rekreativaca. Tom prilikom je ostvaren i rekordan turistički promet – istakao je gradonačelnik i dodao da se očekuje da ovo bude najbolje organizovan Beogradski maraton do sada.\n- Osim što očekujemo brojne rekorde, radimo na tome i da 29. Beogradski maraton bude najbolje organizovan do sada. Očekujemo i da kroz cilj ovogodišnjeg maratona prođe milioniti učesnik u dosadašnjoj istoriji Beogradskih maratona, uključujući sve učesnike dosadašnjih Dečijih maratona, Trke zadovoljstva, polumaratona i maratona. To je značajan doprinos Beogradskog maratona zdravstvenoj i društvenoj aktivaciji kompletnog stanovništva svih uzrasnih kategorija - napomenuo je Siniša Mali.\nOn je rekao i da Beograd već neko vreme ohrabruje i podržava organizatore sportskih, kulturnih, zabavnih i drugih događaja jer se, između ostalog, na taj način privlači sve veći broj domaćih i stranih turista u grad.\n- Poslednji, vrlo pozitivan primer, je upravo završena proslava Nove godine u Beogradu koja je trajala četiri dana i koja će, uz mala ulaganja, obezbediti prihod Gradu od oko 20 miliona EUR – zaključio je gradonačelnik Beograda.\nDatum: 10.01.2016. Autor: Beogradski maraton


Niš: Sigurnost Tvrđavskog mosta proverava se parkiranjem 24 vozila - Društvo - Dnevni list Danas\nPočetna » Vesti » Društvo » Niš: Sigurnost Tvrđavskog mosta proverava se parkiranjem 24 vozila\nNiš: Sigurnost Tvrđavskog mosta proverava se parkiranjem 24 vozila\nSigurnost Tvrđavskog mosta u Nišu, čija je rekonstrukcija završena početkom ovog meseca nakon više od 500 dana od početka radova, biće proverena sutra istovremenim parkiranjem 24 vozila.\nIz Direkcije za izgradnju grada Niša najavili su da će vozila biti parkirana od 10.00 do 13.00 časova.\nIz Direkcije su takođe najavili da će „pešački saobraćaj“ biti obezbeđen postavljanjem propisne saobraćajne signalizacije.\nRekonstrukcija mosta, koja je trajala duže od dve godine i rokovi za završetak, koji su pet puta probijani, naišli su na osudu mnogih građana Niša, ali je potom pravu buru na društvenim mrežama izazvalo osvetljenje mosta.\nOgrada na mostu prve večeri nakon završetka rekonstrukcije zasijala je u pink boji koja se viđa u rijaliti programima, potom je svetlela u zelenoj, onda u plavoj, pa u žutoj boji i u bojama srpske zastave.\nVeliki broj Nišlija osuđuje osvetljenje mosta savremenim svetiljkama jer se nalazi naspram Tvrđave stare dva milienijuma, a mnogi su zamerili i što sredina mosta nije osvetljena.\nDruštvene mreže i dalje su preplavljene fotografijama mosta sa fotomontažom likova iz crtanih filmova i muzičkih spotova, a vrlo često i sa pogrdnim komentarima na račun izgleda mosta.\nPovodom brojnih komentara na društvenim mrežama na račun izgleda i osvetljenja mosta, oglasila se i gradonačelnica Niša Dragana Sotirovski koja je kazala da se rukovodi narodnom izrekom „da o ukusima ne treba raspravljati“ i „da je lepota u očima posmatrača“.\nOna je najavila da će most ubuduće svetleti u bojama srpske zastave, a da će drugim bojama svetleti posebnim danima, poput Dana borbe protiv raka dojke i Dana epilepsije.


"Istočni lavovi" pripremali terorističke napade u Siriji | Najnovije vesti - Srbija danas\n01.09.2018. • 13:53 Srbija Danas/ Sputnjik\n"Istočni lavovi" pripremali terorističke napade u Siriji\nPalmira bila na meti\nU subotu ujutru su se jugoistočno od Palmire sukobile sirijske vladine snage sa militantima, saopštio je ruski Centar za pomirenje zaraćenih strana u Siriji.\n- Danas u pet sati ujutru 36 km jugoistočno od grada Palmire došlo je do sukoba sirijskih vladinih trupa sa diverzantsko-terorističkom grupom militanata koji su pokušali da se probiju iz područja naselja El Tanf u pravcu grada Palmire - navodi se u saopštenju.\nKRVAVI napadi turske avijacije: U vazdušnim udarima poginulo 19 kurdskih boraca\nPompeo ZVECKA ORUŽJEM: Napad sirijske vojske na Idlib označiće eskalaciju konflikta\nTurci dolivaju ulje na vatru u Idlibu: Ankara dovodi još trupa uoči ofanzive sirijske vojske (VIDEO)\n- U sukobu su poginula dvojica terorista, a dvojica su zarobljena i trenutno su na saslušanju - ističe se u saopštenju ruskog Centra za pomirenje.\nMilitanti koji su pokušali da se probiju do Palmire rekli su da su iz grupe „Istočni lavovi“, koja broji oko 500 ljudi, i da se njihov kamp nalazi u američkoj vojnoj bazi, objavio je ruski Centar.\nCentar za pomirenje je istakao da je „zarobljeni terorista saopštio da su u pripremama njihove grupe učestvovali i američki instruktori, kao i da su oružje i municija dostavljani iz američke baze“.\nPripadnici „Istočnih lavova“ trebalo je da sprovedu terorističke napade u oblasti Palmire i zauzmu grad za nedelju dana, navodi Centar.\n- Zadatak militanata bio je da izvedu niz terorističkih napada na području naselja Palmira i da obezbede prolaz glavnih snaga od oko 300 militanata kako bi se zauzeo grad tokom naredne nedelje - navodi se u saopštenju.\nU saopštenju se ističe da svedočenje zarobljenih terorista potvrđuje da se u zoni od 55 kilometara oko grada El Tanfa, koji su okupirale SAD, postoji baza za obuku pripadnika militantnih snaga, koje obučavaju i američki instruktori za destabilizuju situacije u Siriji.\nZa sve vreme postojanja američke baze u El Tanfu nije se čulo ni za jednu operaciju Amerikanaca protiv terorista IS, dodaje se u saopštenju.\nCentar navodi da se pored baze terorista nalazi veliki izbeglički kamp Rukban. U njemu se nalazi više od 60 hiljada žena i dece iz Rake i Dejr el Zora. „Izbeglice u Rukbanu su danas praktično taoci, tačnije živi štit za teroriste“, ističe se u saopštenju.\nCentar je saopštio da se „nelegalno postavljenu američku vojnu bazu u oblasti El Tanfa na sirijsko-jordanskoj granici Amerikanci javno opravdavaju neophodnošću sprovođenja operacija protiv IS. Pritom za sve vreme postojanja ove baze, nije poznata nijedna operacija Amerikanaca protiv Islamske države u ovom regionu“, stoji u izveštaju.\nSirija Sirija uživo rat u Siriji Istočni lavovi Palmira teroristi\nSirijska vojska žestoko napala poslednje uporište Islamske države: Teroristi IS se bore, ali nema im spasa\nKreću velike ruske pomorske vežbe u blizini Sirije: Učestvovaće više od 25 brodova, lovci, strateški bombarderi\nLavrov stao u odbranu Sirije: SAD žele da ponove scenario iz Iraka i Libije, ali ovog puta NEĆE USPETI\nOSLOBOĐENA ŽILA KUCAVICA JUŽNE SIRIJE: Islamisti bežali u planine (FOTO/VIDEO)\nPartnerstvo za budućnost: Sirijska vlada pozvala Hezbolah da ostane u Siriji


Izložba o zaštiti životne sredine – OEK Sinergija\nHome » Aktivnosti » Izložba o zaštiti životne sredine\nIzložba o zaštiti životne sredine\nGrupa mladih volontera Sinergije se upoznala sa četvorodnevnom izložbom koja je bila postavljena od 19. do 23. juna 2018. godine, a koja se bavila stanjem u našem gradu pre postavljanja desetina novih bokseva za kontejnere i situacije nakon njihovog postavljanja, gde je očigledna značajna razlika u upravljanju otpadom.\nSa mladima smo razgovarali i o budućim aktivnostima u novim, proširenim prostorijama Sinergije, na istoj lokaciji, u Kosovskoj Mitrovici.\nU periodu u kom je naša izložba o zaštiti životne sredine postavljena ispred naših kancelarija, više od 1.000 naših sugrađana, pogotovu mladih, moglo je da se informiše o našim aktivnostima o buđenju svesti kod građana po ovom pitanju.\nOva aktivnost Sinergije je deo projekta koji se sprovodi u saradnji sa Opštinom Severna Mitrovica i Nemačkim društvom za međunarodnu saradnju (GIZ).\n← Edukativna sesija na temu ostvarivanja prava mladih i borbe za manjinska prava na Kosovu\nNova grupa učesnika na edukativnoj sesiji na temu ostvarivanja prava mladih i borbe za manjinska prava na Kosovu →


Tim Beogradskog univerziteta u finalu takmičenja Solar Decathlon Middle East 2018 - SMT\nHome » Posts » Tim Beogradskog univerziteta u finalu takmičenja Solar Decathlon Middle East 2018\n15 December 2016 | Elektronika, Popularan\nNaši studenti će 2018. godine u Dubaiju učestvovati u finalnoj fazi takmičenja koja podrazumeva izgradnju energetski samoodržive kuće.\nTim studenata iz Srbije ušao je u finale međunarodnog takmičenja Solar Decathlon Middle East sa svojim projektom Twist Box.\nU okviru Solar Decathlona takmiče se univerziteti iz celog sveta, a cilj je projektovanje i izgradnja solarne, energetski samoodržive kuće. Prva faza takmičenja podrazumeva dizajniranje i projektovanje, dok u drugoj fazi timovi grade kuće i rangiraju se u deset kategorija, otud i naziv desetoboj.\nOvo takmičenje se održava od 2002. godine a prethodne lokacije su bile Kina, Evropa, Latinska Amerika i sada Bliski Istok. Ivan Avdić, član tima Beogradskog univerziteta, objašnjava kako se ovaj Solar Decathlon razlikuje od prethodnih: “Može se reći da je ovaj Solar Decathlon najzahtevniji do sada budući da su uslovi lokacije, lokalne klime, kulturnog konteksta i tehnoloških zahteva jako specifični i zahtevaju mnogo inovativnije pristupe.”\nfoto credit Romania Insider\nSrpski tim na Solar Decathlonu čine studenti Arhitektonskog, Elektrotehničkog, Mašinskog i Tehnološkog fakulteta Univerziteta u Beogradu. Projekat je rađen u okviru redovnih predmeta prve godine Master studija na Arhitektonskom fakultetu, a u izradi idejnog rešenja su učestvovali i profesori i doktorandi Elektrotehničkog i Arhitektonskog fakulteta.\nU narednu fazu će se uključiti i studenti drugih fakulteta koji bi iz ugla svoje struke mogli da pomognu u finalnoj realizaciji projekta. “Od početka ove školske godine, tim je počeo da raste i već sada se razvija tesna saradnja studenata, nastavnika i saradnika arhitektonskog, elektrotehničkog, mašinskog, tehnološkog i šumarskog fakulteta, te tokom ovog semestra očekujemo formiranje kvalitenog multidisplinarnog tima koji će raditi na ovom projektu”, dodaje Avdić.\nU skladu sa zadatkom takmičenja, tim naših studenata je kreirao projekat energetski samoodržive kuće koju, kako kažu, čini spoj tradicionalne i jednostavne drvene konstrukcije i savremena forma i fasada objekta. U okviru objekta uvedeni su sistemi za proizvodnju energije putem solarnih ploča, sistemi za dovod i prečišćavanje vode, kao i sistem za hlađenje vazduha.\nU skladu sa budućom lokacijom kuće naš tim se odlučio za dizajn koji će smanjiti nepovoljan uticaj klime na funkcionisanje objekta, ali i ispratiti istorijsku i kulturološku pozadinu ovog područja.\nNaši studenti su ušli u finalnu fazu takmičenja kao jedan od samo 3 evropska tima.\nTrenutno je prioritet dalji razvoj projekta, ali postoje i drugi izazovi koje je potrebno prevazići kako bi mogli da se u potpunosti posvete samom projektu.\nFord koristi Microsoft HoloLens kako bi dizajnirao automobile u augmentovanoj realnosti\nKineska Midea povećala svoje akcije u nemačkoj industriji robota Kuka na 76,38 procenata


Garnett: Čeka nas utakmica karijere - Index.hr\nGarnett: Čeka nas utakmica karijere\nU NOĆI sa utorka na srijedu NBA liga će dobiti nove prvake ili će finalna serija doigravanja između Boston Celticsa i Los Angeles Lakersa ući u krajnju neizvjesnost sedme utakmice.\nNakon pet odigranih utakmica košarkaši Bostona su s 3-2 prednošću ponovno doputovali u Staples Center, u kojem su u ovom doigravanju već jednom slavili, svjesni da ih ne prati reputacija momčadi sposobne za završni udarac na suparničkom terenu.\nU posljednje tri godine, što uključuje i šampionsku 2008., igrači Celticsa iskoristili su samo jednu od ponuđenih osam prilika za okončanje serije na strani. "Prežive" li Lakersi u utorak prstenovanje prvaka bit će odgođeno za četvrtak.\n"Čeka nas najteža utakmica sezone, ako ne i serije, a možda i najveći ispit karijera svih nas", siguran je Kevin Garnett krilni centar Bostona.\nCelticsi su napravili "break" u drugoj utakmici finala zahvaljujući osam pogođenih trica Raya Allena i triple-double učinku Rajona Ronda. Bio je to jedini poraz Lakersa u deset ovosezonskih odigranih utakmica doigravanja u Los Angelesu.\n"Očekujem Lakerse u najboljem izdanju. Ništa manje od toga neće pružiti", veli trener Bostona Doc Rivers.\n"Pred nama je izazov. Slijede nam dvije domaće utakmice kroz koje se morao primiti posla. Ali, gledajte, da nam je netko ponudio prsten pobijedimo li dva puta za redom kod kuće mi bismo takvu ponudu prije sezone i prihvatili ", kaže Kobe Bryant, prva zvijezda Lakersa koji je kroz finale na prosjeku od 30.2 poena po utakmici.\nTrener Lakersa Phil Jackson, osvajač deset NBA prstena, još nikada nije izgubio seriju u kojoj je njegova momčad upisala uvodno pobjedu. Trenutačno je na savršenom omjeru 47-0. Ukupno je ovo dvanaesti međusobni finale ovih klubova, a pogled u povijest reći će da su Celticsi uvelike uspješniji s omjerom 9-2.


Kurs i obuka - Kako unaprediti sistem zarada\nKako unaprediti sistem zarada\nKako unaprediti sistem zarada - Audio verzija\nPored sertifikovanih računovođa, odnosno osoba koje su u kompanijama zadužene za obračun zarada, specijalizovani seminar - kako unaprediti sistem zarada bi trebalo da pohađaju i svi oni koji su u bilo kojoj firmi zaposleni u odeljenju menadžmenta, to jest koji su zaduženi za upravljanje kako celokupnom kompanijom, tako i njenim sektorima.\nIstičemo da se ova obuka organizuje u svim poslovnicama Obrazovnog centra Akademije Oxford tokom godine, a prijava je takođe dozvoljena kada god to zainteresovanima odgovara. Naravno da oni mogu lično da dođu u prostorije jedne od poslovnica, kako bi se prijavili za praćenje nastave, ali isto tako mogu i da pošalju mail ili da kontaktiraju konkretno predstavništvo organizatora preko telefona. U slučaju da se odluče za slanje mejla, to jest za elektronsko prijavljivanje, njihova je obaveza da izuzev osnovnih informacija o sebi, poput imena, prezimena i datuma rođenja, tom prilikom navedu i podatke za kontakt, a primarno se misli na broj telefona.\nTakođe je bitno napomenuti da je obavezan svaki prijavljeni lično da bude prisutan u konkretnoj poslovnici organizatora kada bude bio vršen upis, trebalo bi tada i da dostavi svu potrebnu dokumentaciju.\nPored nastave koja podrazumeva praćenje predavanja u jednoj od poslovnica organizatora, u ponudi je i online kurs i obuka - kako unaprediti sistem zarada. Taj vid edukacije polaznici prate preko sopstvenog računara, a neophodno je na njega prethodno i da instaliraju namenski softver, stim da će predstavnici institucije organizatora o svim detaljima obavestiti blagovremeno sve koji su zainteresovani na taj način da prate časove.\nPotrebno je napomenuti da se kako klasična, tako i online nastava mogu pohađati na tri načina, tako da svaki prijavljeni bira između individualne, grupne i poluindividualne nastave. A izuzev razlike u broju polaznika, postoji i bitna razlika u principu organizacije, te je potrebno napomenuti da grupnu nastavu može da prati od četvoro do najviše osmoro ljudi, dok je kod poluindividualne prisutno dvoje polaznika u isto vreme, a samo jedna osoba može da pohađa individualnu nastavu.\nPredviđeno je da se svako od njih opredeli po kom principu će da pohađa nastavu, ali mora znati da je neophodno da prihvati sve što navede institucija organizatora, a kada je u pitanju grupni seminar - kako unaprediti sistem zarada. Zapravo se radi o tome da prvo mora da bude kreirana grupa od najmanje 4 polaznika, a da zatim organizator definiše kako termine održavanja ovog tipa edukacije, tako i dinamiku, odnosno datum početka. A svaki pojedinačni kandidat mora to prihvatiti, ukoliko želi da nastavu pohađa u grupi, jer organizator ne dozvoljava da se izmeni ništa od pomenutog na njegov zahtev.\nAli zato je u ponudi poluindividualni i individualni seminar - kako unaprediti sistem zarada za sve one osobe kojima ne odgovara striktno definisan princip organizacije. A u tom slučaju će pojedinačni polaznik sa predstavnikom izabrane poslovnice organizatora i sa profesorom koji je nadležan za sprovođenje ove obuke da definiše svaki segment organizacije. Osim dogovora o datumu početka, kao i o dinamici održavanja, predviđeno je da se oni usaglase i oko termina u kojima bi predavanja trebalo da budu sprovedena.\nŠta izučava kurs i obuka - Kako unaprediti sistem zarada?\nPrethodno je već pomenuto da je seminar - kako unaprediti sistem zarada namenjen svakako, na prvom mestu računovođama i, uopšteno svim onim osobama koje imaju dodira sa obračunom zarada, a bez obzira da li te poslove obavljaju sada ili su to činili ranije. Baš zato će predavači odmah da usmere pažnju na važnost unapređivanja ovog sistema, ali će svakako prisutnima da predoče i koliko je, zaista važno da se prethodno izvrši pravilna sistematizacija radnih mesta u okviru neke kompanije. Svakako će im ukratko biti objašnjeno i kako se na najpravilniji mogući način mora izvršiti ne samo sistematizacija radnih mesta, već i vrednovanje poslova u određenoj firmi. A biće reči i o definisanju radnih zadataka koje moraju da izvrše lica koja su na nekoj radnoj poziciji zaposlena, a podrazumeva se da će profesori vrlo precizno da objasne polaznicima i kako sve prethodno navedeno utiče na sistem zarada, to jest kako se uz minimalne korekcije on svakako može u velikoj meri unaprediti.\nDa bi specijalizovani seminar - kako unaprediti sistem zarada ispunio cilj koji ima, predviđeno je nastavnim programom i da polaznici upoznaju različite metodologije, a koje se koriste i prilikom sistematizacije i vrednovanja radnih mesta, ali i kada je potrebno odrediti zadatke koje bi svaki zaposleni na određenom radnom mestu svakako trebalo da ispuni.\nPrincip funkcionisanja takozvanog stimulativnog obračuna zarada podrzumeva da ovlašćeno lice mora, na prvom mestu da zna kako se prati i analizira radni učinak svakog pojedinačnog zaposlenog. A zatim je posebno važno i da bude upoznat sa postupkom koji je vezan za prenošenje tih podataka u konkretni sistem, a koji je vezan za obračun zarada.\nSvako ko bude pohađao seminar - kako unaprediti sistem zarada će da nauči i kako se posmatra, odnosno analizira radni učinak svakog zaposlenog, to jest koji se sve aspekti tada moraju posmatrati. A primarno se podrazumeva da će naučiti na koji način se radni učinak posmatra na naivou određenog odeljenja u kome je neka osoba zaposlena, a zatim i kako se vrši analiza sa stanovišta poslovanja celokupne kompanije.\nObuka i kurs - kako unaprediti sistem zarada će obuhvatiti i segment koji je vezan za važnost uvođenja stimulativnog sistema zarada, a podrazumeva se da će predavači prisutnima da ukažu i na sve prednosti koje njegova primena ima (dodatna motivacija zaposlenih, poboljšanje celokupnog poslovnog procesa i drugo).\nOsnovni uslov koji mora da bude ispunjen da bi svako ko bude pohađao ovaj seminar bio u mogućnosti da stečena znanja primeni u praksi i to na maksimalno kvalitetan način, jeste da već za vreme trajanja edukacije pokaže da je u potpunosti razumeo ovu materiju. Iz tog razloga je predviđeno i da seminar - kako unaprediti sistem zarada sadrži praktičan rad, odnosno radionicu u kojoj će svaki polaznik biti obavezan da učestvuje. Predavači će, svakako da pruže sve potrebne informacije prisutnima, a zatim će oni i na osnovu tih podataka, ali i na osnovu teorijskih znanja koja su im bila predstavljena u toku ove obuke, imati zadatak da izvrše sve pripremne radnje, te da na kraju pravilno pristupe implementaciji sistema stimulativnog obračuna zarada u određenoj firmi.\nKako se organizuje i korporativni kurs, a kada to ovlašćena lica određene firme budu zahtevala, omogućeno je i da u tom slučaju praktičan rad, to jest pomenuta radionica, bude vezana isključivo za poslovanje matične kompanije polaznika. Neophodno je, svakako da ovlašćeno lice te organizacije pomenuti zahtev navede prilikom definisanja uslova za praćenje tog tipa edukacije.\nKada se održava kurs i obuka - kako unaprediti sistem zarada i gde?\nU onim terminima i onom dinamikom koja odgovara i pojedinačnom polazniku i njegovom predavaču će se organizovati kako poluindividualna obuka i kurs - kako unaprediti sistem zarada, tako isto i individualni tip edukacije. Naravno, oni moraju da se usaglase i o tačnom datumu kada će konkretna vrsta nastave da počne, ali je neophodno da prilikom njihovog dogovora obavezno bude prisutan i koordinator za nastavu u konkretnoj poslovnici.\nIzuzev pomenuta dva vida edukacije, Obrazovni centar Akademije Oxford organizuje, naravno i grupnu nastavu, a tom prilikom je prisutno najviše osmoro polaznika, ali je definisano da najmanje četiri osobe moraju biti prijavljene da bi konkretna grupa mogla da bude oformljena. Dakle, tek pošto se u jednoj od poslovnica organizatora bude dovoljno osoba koje žele da pohađaju predavanja po ovom principu bude prijavilo, predviđeno je da upravo ovlašćeno lice te poslovnice odredi kog datuma će grupni seminar - kako unaprediti sistem zarada da počne, ali i da definiše dinamiku njegovog održavanja, kao i termine, te svakako da prijavljene o tome i obavesti. Kako nije dozvoljeno izmeniti ništa od pomenutog, to se svaki pojedinačni polaznik obavezuje da prihvati apsolutno sve što organizator bude odredio.\nTrebalo bi da istaknemo činjenicu da se sprovodi i takozvani korporativni kurs i obuka - kako unaprediti sistem zarada, a kada to određeni klijent, to jest nadležna lica u bilo kojoj kompaniji budu zahtevala. Zapravo, ovu vrstu edukacije prate zaposleni te kompanije i ona se može organizovati ili na neki od do sada pomenutih načina ili klijent može da zahteva da se korporativni seminar sprovodi na bilo kojoj drugoj lokaciji, a prvenstveno se misli na prostorije te kompanije. Predviđeno je da se o detaljima vezano za organizaciju ovog vida nastave direktno dogovore zvanično ovlašćeni predstavnik institucije klijenta i institucije organizatora.\nKako se obuka i kurs - kako unaprediti sistem zarada organizuje?\nSamim tim što se izuzev klasične nastave može pohađati i online kurs i obuka - kako unaprediti sistem zarada, to je neophodno navesti da se klijenti koji su zainteresovani za takav vid praćenja edukacije obavezuju da na sopstveni računar instaliraju softver, a preko koga će i da pristupaju predavanjima.\nNaravno da će se svako od njih opredeliti između ova dva tipa nastave, ali mora da zna i to da se i jedan i drugi organizuju ili u grupi ili za po jednu osobu ili za dvoje njih istovremeno. Dakle, princip sprovođenja grupne nastave je u tom smislu specifičan što se očekuje od svakog prijavljenog ne samo da prihvati termine, dinamiku sprovođenja časova i datum početka, a što sve treba da definiše organizator, nego i da sačeka ispunjenje osnovnog uslova za početak nastave u grupi. Stvar je u tome da se grupna obuka i kurs - kako unaprediti sistem zarada organizuje za najmanje četiri osobe, a određenu je prisustvo maksimalno osmoro njih, pa se stoga i zahteva prvo prijavljivanje minimalnog broja polaznika, a kako bi bio ostvaren uslov za kreiranje grupe i početak nastave.\nPostoji, naravno mogućnost da oni kandidati kojima sve pomenuto ne odgovara, prate ili nastavu individualno ili u paru, jer je princip njihovog sprovođenja mnogo jednostavniji. Preciznije rečeno, i individualni i poluindividualni seminar - kako unaprediti sistem zarada podrazumevaju da se polaznici koji su za njih zainteresovani, o terminima održavanja časova, kao i o datumu početka nastave koju su izabrali da prate, odnosno o dinamici po kojoj će predavanja da pohađaju, dogovaraju kako sa zvanično ovlašćenim predstavnikom konkretne poslovnice organizatora, tako i upravo sa onim profesorom koji će ih voditi kroz obuku.\nUzevši u obzir da Obrazovni centar Akademije Oxford po zahtevu može da organizuje i poseban vid edukacije, a koji je poznat kao korporativna nastava, to napominjemo da će predstavnik bilo koje kompanije koja je za nju zainteresovana, svakako imati pravo da definiše uslove organizacije direktno sa koordinatorom za nastavu u jednoj od poslovnica naše institucije. Dužni smo da istaknemo i činjenicu da se korporativna edukacija može sprovesti na nekom drugom mestu, a ako klijent to bude zahtevao.\nKoliko bi trebalo da traje kurs i obuka - kako unaprediti sistem zarada?\nPrema odredbama aktuelnog nastavnog programa, a po kome se stručni seminar - kako unaprediti sistem zarada i organizuje, predviđeno je da polaznici nastavu pohađaju u trajanju od 10 školskih časova. A s obzirom na to da organizator definiše ne samo dinamiku, odnosno trajanje, već i termine, kao i datum početka, samo kod grupne nastave, to je za sada odlučeno da taj tip nastave traje ukupno pet dana. Tačnije, osobe koje se odluče da predavanja prate u grupi će imati nastavu svakoga od tih dana u trajanju od po dva školska časa, a što je zapravo po 90 minuta.\nNasuprot tome, neko koga zanima kako individualna ili poluindividualna obuka, tako isto i takozvana korporativna edukacija, ima obavezu da sa predstavnikom institucije organizatora i predavačem koji je nadležan, svakako definiše i trajanje i sve ostale segmente sprovođenja nastave, pa će tom prilikom i dobiti potrebne informacije. Napominjemo da se pojedinačni polaznik, odnosno zvanično ovlašćeni predstavnik kompanije koja je zainteresovana za korporativni seminar - kako unaprediti sistem zarada, o svemu tome mora dogovoriti direktno sa predavačima koji će da vode kurs, kao i sa predstavnikom one poslovnice u kojoj se prijavljuje ili upisuje.\nSpisak gradova za kurs i obuku "Kako unaprediti sistem zarada"


Saradnja sa Bugarskom i Mađarskom oko snabdevanja gasom\nMinistar rudarstva i energetike u Vladi Republike Srbije Aleksandar Antić izjavio je danas da je bezbednost u regionu i sigurno snabdevanje svim ključnim energentima zajednički cilj naše zemlje, Mađarske i Bugarske, o čemu je danas razgovarao sa zvaničnicima tih zemalja.\nAntić je novinarima u Palati Srbija rekao da je imao niz bilateralnih i zajedničkih sastanaka sa ministrom spoljnih poslova Mađarske Peterom Sijartom i ministrom energetike Bugarske Tamenuškom Petkovom, na kojima je razgovarano o zajedničkim aktivnostima za izgradnju dodatnih kapaciteta za transport gasa i mogućnostima priključenja na Turski tok.\nDogovorili smo se da u narednom periodu imamo daleko snažniju koordinaciju u smislu razvijanja novih energetskih projekata, koji će dovesti do toga da region bude energetski stabilniji i bezbedniji i da naši energetski nacionalni suvereniteti budu definisani u kontekstu međusobne saradnje, rekao je ministar.\nOn je naglasio da snažna koordinacija u narednom periodu treba da dodatno podstakne realizaciju novih projekata.\nSijarto je naglasio da je energetska bezbednost od suštinskog značaja u ovom delu Evrope i da zato treba diverzifikovati rute i izvore snabdevanja.\nOn je, govoreći o prirodnom gasu, ukazao na značaj toga da se snabdevanje ovim energentom diverzifikuje rutom sa juga.\nMislimo da postoji intencija Gasproma da isporučuje gas u region centralne Evrope kroz drugu cev Turskog toka i nadamo se da će naši bugarski prijatelji implementirati sve neophodne investicije kako bi mogli da isporučuju gas Srbiji, koji bi onda išao ka Mađarskoj i drugim evropskim zemljama, rekao je Sijarto.\nPetkova je istakla da su se tri zemlje ujedinile oko te mogućnosti i da će razgovori o saradnji biti nastavljeni, kako bi se postigli što bolji rezultati za potrošače sve tri zemlje.


source.ba | NiP: Sankcije ukazuju da je međunarodna zajednica prepoznala antidržavne aktere\nOdluka visokog predstavnika Christiana Schmidta da iskoristi bonske ovlasti i suspendira neustavni Zakon o nepokretnoj imovini Republike Srpske, kao i sankcije koje su Sjedinjenje Američke Države i Velika Britanija uvele zbog podrivanja države i korupcije jasno ukazuju da je međunarodna zajednica konačno prepoznala antidržavne aktere i procese - smatraju u Narodu i Pravdi.\nUpotrebom bonskih ovlaštenja, kažu u toj stranci, visoki predstavnik je poručio da antiustavna i rušilačka politika lidera SNSD-a Milorada Dodika neće proći nekažnjeno.\n- Iako je Milorad Dodik antiustavnom i rušilačkom politikom već ranije prešao sve crvene linije, značajno je da je međunarodna zajednica konačno reagirala. To predstavlja i njenu obavezu, a ne samo dobru volju jer, kao garanti Dejtonskog sporazuma imaju obavezu spriječiti svako narušavanje mira, teritorijalnog integriteta i suvereniteta Bosne i Hercegovine - rečeno je.\nIstiču da je snažniji angažman međunarodne zajednice važan i neophodan, posebno kada su na sceni politike koje otvoreno podrivaju mir. Napominju da ovakva odluka visokog predstavnika nije usmjerena protiv bilo koga već predstavlja povratak u ustavno-pravni okvir koji moraju svi poštivati.\nOsim sankcije koje su usmjerene direktno protiv određenih pojedinaca, iz Naroda i Pravde navode da je bitnije uočiti da je međunarodna zajednica jasno detektirala ključne procese koji podrivaju državu.\n- Pored antiustavnog djelovanja, secesionizma i napada na ustavno-pravni poredak, međunarodna zajednica jasno ukazuju da su korupcija i stanje u pravosuđu ključni procesi koji se moraju popravljati - dodali su u saopćenju.\nNavode i da je uvođenje sankcija Asimu Sarajliću i drugima "jasno detektiranje stanaka koje počivaju na korupciji, zloupotrebi javnih resursa i uništavanju državnih institucija i javnih preduzeća".\nTagovi: NiPsankcijeMilorad Dodik


april 2017 - Saša Simović\nNedeljni horoskop (24.-30.4.)\nponedeljak, 24 aprila, 2017\nMlad mesec u Biku dovodi nas na nove startne pozicije, Venera će ući u znak Ovna, a ova nedelja će se okončati izazovnim aspektom Saturna s Kironom koji zahteva pronalaženje mira s prošlošću. U ponedjeljak Mesec u Ovnu inspiriše nas na hrabrije i odvažnije pokazivanje osećanja. Asertivnost i inicijativa pomažu u bržem i efikasnijem ispunjenju potreba. ...\nSTYLE BY NINI – Ona diktira modne trendove\nutorak, 18 aprila, 2017\nNjen profil na Instagramu prati preko 30.000 ljudi, a među njima su i Eva Longoria, Talia, Loren Ridinger, Kris Džener i mnoge druge svetske dame, ona se zove Nina Panić i svojim savršenim modnim kombinacijama inspiriše žene širom sveta. Pažljivo izabrane i savršeno uklopljene modne komade, možete naći na ovom Instagram profilu i upravo Ninini fenomenalni ...\nNedeljni horoskop (18.-23.4.)\nponedeljak, 17 aprila, 2017\nOvu nedelju će obeležiti izazovan aspekt Venere i Saturna koji nas vraća u ljubavnu prošlost, obnavlja neke stare rane, budi sumnje, postavlja pitanja o tome koliko smo zaista voljeni i prihvaćeni od strane osobe koja nam je bitna. Danas počinje izazovno među delovanje Saturna i Venere koje će potrajati veći deo ove nedelje. Ljubavni odnosi naći ...\nU GRADU ANĐELA SA ANĐELIMA\nsreda, 12 aprila, 2017\nKad pomislite da se snovi teško ostvaruju, ili da možda nije baš sve kako treba da previše maštate, povucite sebe za uvo ili se malo udarite po obrazu, kako biste se podsetili da nijedan san nije preveliki ili nemoguć. Godinama sam gledala emisije Opre Vinfri, pogotovu Super soul Sunday serijal i nekako sam znala da ću jednog ...


Hristov Consulting Vesti » 2016 » August\nNajbolji su klinci iz Bačke Topole\nFK TSC iz Bačke Topole je pobednik Međunarodnog fudbalskog turnira „TSC CUP“, u organizaciji “Topolskog Sportskog Club-a” (TSC) i kompanije SAT-TRAKT, za mlade igrače rođene 2003, koji je u sredu održan u Bačkoj Topoli i Bajši, uporedo na dva fudbalska terena.\nFK TSC iz Bačke Topole je u finalu protiv FK Rada iz Beograda pobedio sa 1:0.\nNa turniru je nakon kvalifikacija po grupama, FK Vojvodina iz Novog Sada savladala FK Partizan sa 3:0 i tako osvojila 3. Mesto, dok je Puškas Akademia (Felcsut) savladala FTC iz Budimpešte sa 2:0 i zauzela 5. mesto\nJanoš Žemberi, predsednik kluba i vlasnik SAT-TRAKT-a, po završetku utakmica zahvalio se učesnicima turnira i uručio nagrade, pehare i majice svim učesnicima.\nVukašin Krstić iz FK Vojvodine proglašen je za najboljeg igrača ovogodišnjeg turnira, dok je golman Nemanja Amidžić FK TSC Bačka Topola poneo titulu najboljeg čuvara mreže. Najbolji strelac bio je Njegoš Nestorović iz FK TSC Bačka Topola.\n„Ovo je treći međunarodni turnir kluba „TSC“ koji smo organizovali. Drago mi je što su mladi fudbaleri iz Bačke Topole dobili još jednu priliku da odmere snage sa najboljim vršnjacima iz zemlje i iz Mađarske, i da samim tim napreduju“, rekao je Janoš Žemberi, predsednik kluba i vlasnik SAT-TRAKT-a.\nPrema rečima Janoša Žemberija, turnir je važan i za lokalnu zajednicu, i svake godine je veoma dobro posećen.\n„Na ovaj način kompanija SAT-TRAKT pokazuje odgovorno ponašanje prema lokalnoj zajednici u kojoj posluje, a doprinosi i razvoju sporta u celini. Istovremeno, sportska javnost Srbije iščekuje nove mlade fudbalske nade, koje na ovakvim turnirima pokazuju svoj talenat i imaju priliku da steknu dragoceno iskustvo“, rekao je Janoš Žemberi.\nOrganizator turnira bili su Fudbalski klub „TSC“ i generalni sponzor kluba, kompanija SAT-TRAKT, jedan je od vodećih distributera kablovske televizije, kao i jedan od vodećih internet provajdera u Srbiji.\nTurniru su prisustvovali i menadžeri klubova, skauti za mlade fudbalere i drugi sportski radnici koji se brinu o mladim fudbalskim naraštajima.


Izvještaj o stanju u Zeničko-dobojskom kantonu za dan 20.11.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija po pretežno mokrim ili vlažnim putevima, bez posebnih ograničenja. Zbog niske jutarnje temperature mogući su nailasci na poledicu na dionicama preko planinskih prevoja, na mostovima…\nIzvještaj o stanju u Zeničko-dobojskom kantonu za dan 19.11.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija po pretežno mokrim ili vlažnim putevima, bez posebnih ograničenja. Upozoravamo na mjestimično smanjenu vidljivost zbog magle ili niske oblačnosti na dionicama u višim predjelima Učestali…\nIzvještaj o stanju u Zeničko-dobojskom kantonu za dan 18.11.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija po pretežno mokrom ili vlažnom kolovozu, bez ograničenja na svim putnim pravcima. Zbog niske jutarnje temperature mogući su nailasci na poledicu na dionicama preko prevoja,…\nIzvještaj o stanju u Zeničko-dobojskom kantonu za dan 17.11.2017.godine\nIzvještaj o stanju u Zeničko-dobojskom kantonu za dan 16.11.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija nesmetano na svim putnim pravcima Zbog niskih temperatura moguća je poledica, posebno na dionicama u višim predjelima, kao i na mostovima i prilazima tunelima, pa…\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija usporeno usljed mokrih kolovoza i na pojedinim višim predjelima registrovano je malo snijega, bez zastoja i posebnih ograničenja. Zbog niskih temperatura moguća je poledica, posebno…\nIzvještaj o stanju u Zeničko-dobojskom kantonu za dan 14.11.2017.godine\nPutem telefonskog broja „121“ Operativnog centra civilne zaštite, Zeničko-dobojskog kantona, pružane su potrebne informacije, uputstva i pomoć građanima Kantona. Na području Kantona saobraćaj se odvija usporeno usljed mokrih kolovoza i na pojedinim višim predjelima registrovano je malo snijega, bez zastoja i posebnih ograničenja. Na dionicama koje prolaze kroz usjeke, mogući…


Spremno 15 miliona za nabavku zaštitne opreme - Gerila\nKrizni štab kojim predsjedava predsjednik Vlade Republike Srpske Radovan Višković donio je odluku o nabavci zaštitne opreme koja bi bila dovoljna za narednih šest, sedam mjeseci. Za te potrebe biće obezbijeđeno 15 miliona maraka, okvirno, a neće se nabavljati odjednom već sukcesivno.\nRadovan Višković, foto Gerila\n“Nabavljaćemo sukcesivno kako bi u svakom momentu imali zalihe za 2,3 mjeseca”, rekao je Radovan Višković.\nRepublika Srpska ne smije doći u situaciju da ostane bez zaštitne opreme ili da je kupuje po većoj cijeni, kaže Višković. On uvjerava kako će postupak nabavke biti urađen transparentno.\nDirektor Fonda zdravstvenog osiguranja Dejan Kusturić tvrdi da su dosadašnje nabavke, od marta kada je počela situacija sa virusom korona, urađene po zakonu.\nFond zdravstvenog osiguranja je od sredine marta do sredine maja izvršio nekoliko milionskih nabavki medicinske opreme i zaštitnih maski. Ukupno dvadeset ugovora je sklopljeno u tom periodu u vrijednosti od 54 miliona maraka.\nDejan Kusturić, foto Gerila\nNabavke su provedene bez raspisivanja otvorenog postupka nabavke pregovaračkim postupkom bez objave obavještenja što je pravdano hitnošću. Vlada je odlukom iz marta omogućila nabavku na ovaj, najmanje popularan način.\nU opoziciji su upozoravali da su na ovaj način favorizovane firme koje su u vlasništvu ljudi koji su u SNSD-u ili su bliski ljudima iz vrha SNSD-a.\nFZO je tako sarađivao sa “EKO Piramidama” koje se dovode u vezu sa Vicom Zeljkovićem, nećakom Milorada Dodika. Zeljković je demantovao da ima bilo kakve veze sa tom firmom na čijem čelu je, zvanično, Dejan Lukendić. Fond je početkom pandemije sarađivao sa firmom Medicom iz Bijeljine čiji je direktor Ljubomir Perić a koji se pominje kao blizak prijatelj nekadašnjeg ministra zdravlja Republike Srpske Ranka Škrbića.\nFond je sarađivao i sa firmom Medietik iz Banjaluke čiji je jedan od vlasnika Željko Babić, brat Vladislava Babića koji se takođe dovodi u blisku vezu sa Škrbićem. Vladislav Babić je u maju odbio da razgovara sa novinarom Gerile.\nProizvodnja maski, foto Gerila\nGerila info je krajem jula u tekstu “Ko to sprema nove makse” objavila kako se u Banjaluci uveliko prave zaštitne maske u prostorima koji nisu adekvatno, po zakonu obilježeni. Nakon našeg pisanja na zidu iza kojeg se proizvode maske postavljeno je ime firme.\nU Fondu zdravstvenog osiguranja tada nisu odgovorili da li je u planu nova nabavka zaštitnih maski.\nRelated tags : Dejan Kusturić fond zdravstvenog osiguranja rs radovan višković zaštitne maske\n379 431 KM za avio transport pokretne bolnice\nAvionski transport pokretne bolnice do Republike Srpske biće plaćen 379 431 marku. To je potvrdio Fond zdravstvenog osiguranja Republike Srpske koji je zadužen da sklopi ugovor o plaćanju transpor


Međunarodni karneval u Rakovici | Centar za smeštaj i dnevni boravak dece i omladine ometene u razvoju Beograd\nPočetna » Vesti » Međunarodni karneval u Rakovici\nMeđunarodni karneval u Rakovici\nDatum objave: 05.04.2013.\nPrvi međunarodni karneval u Rakovici održan je 7. Aprila u ulici patrijarha Joanikija na Vidikovcu, koja je, za ovu manifestaciju, bila zatvorena od podneva pa do 16 sati. 36 karnevalskih grupa iz zemlje i regiona učestvovalo je na karnevalu, zahvaljujući kome je opština Rakovica ušla Federaciju evropskih karnevalskih gradova (FECC). Više od hiljadu učesnika pozdravio je veliki broj posetilaca koji su aktivno dali doprinos svečanoj atmosferi.\nKorisnici DB Borska aktivno su se uključili u karnevalski program učešćem u defileu pod maskama i izvođenjem tačke “Proleće dolazi,” sa željom da učešćem u aktivnostima lokalne zajednice, doprinesu afirmaciji i vidljivosti osoba sa smetnjama u razvoju kao i da daju doprinos društvenom životu sredine u kojoj žive.\nOrganizator karnevala je Opština Rakovica u saradnji sa Kancelarijom za mlade. Na Rakovičkom karnevalu učestvovale su grupe iz slovenačke opštine Ptuj, hrvatske Ludbreg i iz Strumice u Makedoniji. Takođe su nastupale i grupe iz Lajkovca, Leskovca, Vrnjačke Banje, Šapca i Požarevca, kao i predstavnici Udruženja za očuvanje starih zanata i veština “Beli orlovi”.\nPredsednik opštine Rakovica Milosav Miličković poželeo je dobrodošlicu prisutnima i zahvalio se na podršci.\n“Ovo činimo zbog vas. Posebnu zahvalnost želim da uputim predstavnicima FECC-a, a takođe želim da se zahvalim na podršci kolegama iz Slovenije, Hrvatske, Makedonije i Crne Gore. Veliki broj gradova iz Srbije učestvuje danas na karnevalu. Organizatori su naporno radili, a takođe veliki je doprinos predškolskih i školskih ustanova. Ovo je naš zajednički projekat da Rakovicu svrstamo na turističku mapu Beograda, Srbije i Evrope” rekao je Miličković.\nPotpredsednik FECC-a Branko Brumen rekao je da je izuzetno zadovoljan organizacijom prvog međunarodnog karnevala u Rakovici.\nPreko hiljadu ljudi učestvovalo je u manifestaciji, program je vodio Predrag Vukotić -Peđolino, a organizatori su obezbedili maske za sve posetioce koji su došli bez njih.


Ruski 'Noćni vukovi' posetili Jagodinu\nOko 20 pripadnika Motokluba "Noćni vukovi" iz Rusije danas su, u okviru svoje desetodnevne turneje koja nosi naziv "Ruski Balkan", posetili Jagodinu.\nNajpre su, prenosi Beta, otišli u Crkvu Svetog Jovana Krstitelja u Končarevu kod Jagodine, čiji je ktitor predsednik Skupštine Grada Jagodine Dragan Marković Palma.\nRuski jeromonah Atanasije uručio je tamošnjem svešteniku ikonu "Bogorodice Kazanske", iz ruskog Manastira "Trojice Sergejeva lavra".\nMotickilist iz Rusije su potom u pratnji gradonačelnika Jagodine Ratka Stevanovića, položili vence pred Spomen-kosturnicom "Rusko groblje" gde su sahranjeni borci sovjetske Crvene armije poginuli 1944. godine.\n"Noćni vukovi" su potom otišli u Muzej voštanih figura, gde je i figura ruskog predsednika Vladmira Putina, a tu ih je dočekao predsednik Skupštine Grada Jagodine, Dragan Marković Palma.\nPozdravljajući goste, Marković je odao priznanje Vladimiru Putinu zbog pobede na prošlonedeljnim izborima za predsednika Rusije.\n"Siguran sam da je Putin najpopularniji svetski političar u Srbiji. Moja politička partija se zove Jedinstvena Srbija, kao i politička partija Putina - Jedinstvena Rusija", rekao je Marković.\nMarković je kazao da je ministar spoljnih poslova Rusije Sergej Lavrov, pre mesec dana, kada je bio u Srbiji, rekao da će do maja biti potpisan politički sporazum o saradnji Jedinstvene Srbije i Jedinstvene Rusije.\nVođa ruskih "Noćnih vukova", Jevgenij Strogov zahvalio je za doček i pozvao je Markovića da 31. maja bude gost u Rusiji na proslavi tog udruženja.\nVlasti Bosne i Hercegovine zabranile su ulazak vođi te grupe Aleksandru Zaldostanovu, zvanom "Hirurg", i šefu te grupe u Srbiji Saši Saviću, koji su označeni kao pretnja po nacionalnu bezbednost BiH.


Ministar za obrazovanje, mlade, nauku, kulturu i sport danas je održao press konferenciju na kojoj je govorio o finansiranju sporta iz Budžeta Bosansko-podrinjskog kantona Goražde i sa viših nivoa vlasti u protekle tri godine.\nCilj je bio da se predstave pokazatelji o ukupno izdvojenim sredstvima za finansiranje redovnih i dodatnih programa sportskih klubova na području BPK-a Goražde, kao i kapitalnim ulaganjima u sport u ovom, kao i narednom periodu.\nIstaknuto je da se prilikom planiranja izdvajanja za aktivnosti u oblasti sporta rukovodilo ciljevima iz Strategije razvoja BPK Goražde, kao i Strategije razvoja sporta u BPK Goražde.\n– Želim da kažem da smo za protekle tri godine – 2015, 2016 i 2017. godinu samo za redovne sportske aktivnosti iz ovog Ministarstva izdvojili više od 1.441.000 KM. Pored toga, u proteklom periodu, otvorili smo, po prvi put otkako postoji kanton, kôd za kapitalne transfere za sportske terene nižim nivoima vlasti, tako da samo u proteklom periodu izdvojili iz ovog ministarstva 15.000 KM za teniske terene pri JU Sportski centar u Goraždu, zatim 23.000 KM za mokre čvorove i svlačionice u Gradskoj dvorani, 6.500 KM za Sportski fudbalski klub „Libero“ za nabavku vještačke trave i, isto tako smo odvojili 6.500 KM za svlačionice FK „Goražde“ pri JU Sportski centar odnosno pri Gradskom stadionu u Goraždu. Naravno, to nije sve, jer smo uporedo, u saradnji s drugim ministarstvima, sufinansirali i projekte s viših nivoa, tako da smo, kako je poznato, sanirali i adekvatno uredili sportski teren pri JU SSŠ „Džemal Bijedić“ u iznosu od ca. 13.000 KM, a radi se o novom odbojkaškom terenu i presvlačenju asfalta za rukometni teren – istakao je ministar Damir Žuga.\nOn je ovom prilikom pomenuo i ulaganja u Projekat sanacije krovne konstrukcije i fasade na fiskulturnoj sali OŠ „Mehmedalija Mak Dizdar“ u Vitkovićima u vrijednosti od oko 50.000 KM, kao i Projekat nabavke i ugradnje sigurnih golova u ovoj školi i OŠ „Hasan Turčalo Brzi“, za šta su izdvojena sredstva u iznosu od 10.950 KM.\nMinistar je podsjetio da su u ovoj godini za finansiranje redovnih i dodatnih programa sportskih klubova predviđena sredstva u iznosu od 450.000,00 KM, dok su za kapitalne projekte nižih nivoa vlasti također planirana sredstva. On je ujedno pojasnio da je planirano da se iz ovih sredstava, u iznosu od 10.000 KM finansira nabavka kalolifera u Velikoj sali Gradske dvorane, dok će sredstva u visini od 5.000 KM biti izdvojena za projekat izgradnje i opremanje svlačinica SFK „Libero“.\nResorni ministar najavio je da se uskoro očekuje, od Vlade FBiH, donošenje odluke o realizaciji veoma značajnog projekta unaprjeđenja sportske infrastrukture, a riječ je o izradi nove krovne konstrukcije na Gradskoj dvorani.\n– Vlada Federacije će možda već naredne sedmice odobriti jedan veliki iznos sredstava za našu Gradsku dvoranu. Mislim da se radi o iznosu od 100.000 KM i želim da se zahvalim svima koji su radili, na bilo koji način, na stvaranju jedne klime i u interesu opšteg dobra, zanemarujući stranačke interese i mislim da će dvorana konačno dobiti riješen problem prokišnjavanja – istakao je ministar Žuga i još jednom se zahvalio federalnoj ministrici Đapo, poslaniku Sanelu Mušoviću i drugima na lobiranju i podršci ovom projektu.\nOd kapitalnih ulaganja u ovoj godini izdvojen je Projekat utopljavanja i sanacije krovne konstrukcije na fiskulturnoj sali OŠ „Husein ef. Đozo“ koji je u toku i za koji će biti izdvojena sredstva u iznosu od oko 40.000 KM.\nNaredni projekat od velikog značaja koji bi se, u skladu s usvojenim strateškim dokumentima, trebao realizovati je sanacija pomoćnih terena kod Gradskog stadiona u Goraždu.\n– Mi znamo da je potrebno približno 300.000 KM da uradimo drenažu i travu. Ministarstvo će za narednu godinu predložiti Vladi i Skupštini izdvajanje jedne trećine ovih sredstava, kako bismo potakli da u 2019. godini krenemo u realizaciju ovog projekta, jer veliki broj mladih trenira na ovim terenima, a uslovi nisu adekvatni – zaključio je ministar Damir Žuga.


U Vogošći otvorena nova moderna poslovnica Telemach BH - Narodni radio\nBy Haris Dedić30 prosinca, 2021No Comments\nU poslovnom centru WOG u Vogošći na adresi Jošanička BB, svečano je otvorena nova poslovnica kompanije Telemach BH sa novim uzbudljivim look & feel ambijentom koji objedinjuje vrhunsku tehnologiju, moderan dizajn i strateško korištenje prostora za još bolje korisničko iskustvo.\nPrirodni i industrijski elementi, poput drvenog namještaja, digitalnih zaslona i LED rasvjete, usklađeni su u elegantnom i otvorenom rasporedu prema najnovijim trendovima u dizajnu.\n– Otvaranjem nove poslovnice u Vogošći Telemach BH na najbolji i najljepši način završava još jednu uspješnu poslovnu godinu. Otvaranje poslovnice nastavak je politike širenja poslovne mreže te približavanja našim korisnicima u cilju osiguranja vrhunske usluge. Telemach iz Vogošće i Sarajeva kreće sa novim inovativnim pristupom izgleda naših poslovnica. Cilj novog brendinga je osigurati da se naši korisnici što ugodnije osjećaju u poslovnicama, a pri tome da na jednom mjestu dobiju kompletnu uslugu i savjete od naši uposlenika. Telemach BH nudi uvijek originalna rješenja zasnovana na vrhunskoj tehnologiji te na taj način nastojimo opravdati ulogu tržišnog leadera u pružanju usluga jer je za nas korisnik uvijek na prvom mjestu – kazao je Mirza Sendijarević, direktor Sektora prodajnih mjesta i teleprodaje kompanije Telemach BH.\nTelemach BH novim izgledom poslovnica povezuje prioritete branda i korisničkog iskustva, postavljajući nove trendove u telekomunikacijskoj industriji poštujući najviše standarde kvalitete usluga i proizvoda. Po uzoru na novi koncept prodajnog mjesta u WOG centru u Vogošći sva ostala prodajna mjesta Telemach BH postupno će se nadograđivati novim izgledom i stilom.\n– Povodom svečanog otvaranja nove Telemach poslovnice najmlađim posjetiocima su uručeni slatki EON paketići, a za prvih deset korisnika koji izmire svoje obaveze Telemach BH poklanja besplatno korištenje usluge interneta na period od godinu dana. Zato pozivamo naše korisnike kao i sve posjetioce tržnog centra WOG da nas posjete u novoj poslovnici u Vogošći gdje će od naših iskusnih prodajnih savjetnika dobiti informacije o našoj ponudi, paketima usluga, specijalnim akcijama i pogodnostima, kao i mogućnost da testiraju EON Smart Box, EON aplikaciju, EON personalizaciju i Video klub. U novom Telemach shopu možete saznati sve o superiornim brzinama Telemach interneta, GIGA mreži, UNIFI i UNIFI Travel servisu – istakla je Emina Dervišević, direktorica Sektora za razvoj proizvoda Telemach BH.\nPrevious PostOsman Hadžić u godinu novu ulazi sa našim ljudima u Americi\nNext PostMili hitno operisan u Istanbulu\nHaris Dedić28 prosinca, 2021


Ugroženo 20 sela - Vojska pomaže u čišćenju snega - Svrljiske novine\nUgroženo 20 sela – Vojska pomaže u čišćenju snega\nŠefovi operativnih timova – odgovorna i stručna lica za zaštitu od snega i spasavanje, na današnjoj sednici štaba za vanredne situacije, podneli izveštaje o trenutnom stanju na teritorije opštine Svrljig. Današnjem sastanku Štaba prisustvovali su predstavnici JP Direkcije za izgradnju, vatrogasno spasilačke ekipe, policije, elektrodistribucije, zdravstva, prosvete i stručnih službi opštinske uprave.\nPo rečima direktora JKSP Svrljig Igora Davidovića – šefa operativnog tima, sneg koji je napadao u toku noći stvorio je nove probleme. Putevi su neprohodni do čak dvadeset sela, a mi činimo izuzetne napore da sve očistimo i puteve osposobimo za saobraćaj kazao je Davidović i dodao da su od danas alarmirane i vojne snage koje svojim specijalizovanim vozilima probijaju smetove i do najugroženijih žitelja.\nFormiran tim za pomoć građanima\nZbog elementarne nepogode i veoma ozbiljnog stanja danas je odlučeno da se uvede aktivno dežurstvo u opštinskoj upravi. Dežurstvo za zadatak ima da nadležne-mobilne ekipe koje su na terenu obaveštava o novonastalim situacijama i problemima na putu. Iz Štaba apeluju da građanima kojima je potrebna pomoć odmah jave na telefon 018/821-018.\nPredsednik Štaba je iskoristio je priliku i pozvao sve građane i meštane svrljiških sela da se aktivno uključe u čišćenju snega gde je to najneophodnije. Takođe naloženo je i mesnim zajednicama da formiraju svoje štabove i dežurne ljude i na taj način priskoče u pomoć ljudima koji su dano-noćno na terenu.\nZbog posledica elementarne nepogode, snežnih padavina i hladnog vremena, po preporuci Ministarstva prosvete, nastava u srednjoj i osnovnoj školi je obustavljena do 10.februara 2012.godine . U predškolskoj ustanovi ‚‚Poletarac‚‚ za decu koja pohađaju pripremni predškolski program nastava je obustavljena , dok će za decu uzrasta od 18 meseci do 5,5 godina kojoj je boravak u vrtiću neophodan – biti organizovana dežurstva.\nPrevPrethodnaPrekid prosvetne nastave u Svrljigu\nSledećaSneg i dalje pada, vozači opreznoNext


Zločin nad porodicom Alibegović nikad zaboraviti – inmedia.ba\n0 1 Avgusta, 2020 06:28\nU zaseoku Budim, selo Lukavice kod Sanskog Mosta, danas će biti obilježena 28. godišnjica zločina kojeg su srpske snage počinile nad 14 članova porodice Alibegović.\nTim povodom je od strane džemata Lukavice upućen poziv građanima da prisustvuju obilježavanju godišnjice jednog od najstrašnjih zločina koji su se tokom ratnih godina desili na području sanske općine.\nU znak sjećanja na nevine žrtve u Budimu, prije nekoliko godina podignuta je spomen česma i izgrađena fontana, gdje će i ove godine prigodnim vjerskim programom biti obilježena godišnjica stradanja porodice Alibegović.\nOni su 1. augusta 1992. godine na prevaru odvedeni do potoka Hatiraj gdje su brutalno ubijeni i ostavljeni. Dan poslije, pronašli su ih članovi porodice i mještani, te ukopali tijela koja su nakon rata ekshumirana i dostojanstveno ukopana u haremu lukavičke džamije.\n„Pozivamo familije ubijenih, civilne žrtve rata i sve druge građane da u 10 sati prisustvuju obilježavanju 28. godišnjice od zločina nad nedužnim civilima iz porodice Alibegović, i na taj način date svoj doprinos nezaboravu tog zločina, kako se u budućnosti nikad i nikome ne bi ponovio, a počinioci zločina kaznili“, navodi se u pozivu organizacionog odbora.


Foto: OFFICE OF THE PRESIDENT ELECT, Yonhap, MANDEL NGAN, ERIK S. LESSER, DNCC, Profimedia, MICHAEL REYNOLDS / EPA;\n“Hill” piše da je Bajden odlučio ko će biti državni sekretar. Izvor lista potvrdio je da je Bajden rešio koga želi na mestu glavnog diplomate nacije i već sledeće nedelje moglo bi se znati ko je u pitanju. Bajden je u četvrtak rekao da je već odlučio ko će voditi Ministarstvo finansija, a to ime – zajedno sa kandidatom da državnog sekretara moglo bi biti objavljeno pre Dana zahvalnosti, kažu za AP izvori bliski tranziciji vlasti.\nBajdenov pobednički govor\nCilj ovakvih poteza je da isporuče poruku da Bajden namerava da se pripremi za mandat iako odlazeći predsednik Donald Tramp odbija da prizna poraz na izborima i pokušava da poništi rezultate glasanja u ključnim državama sa velikim brojem elektora.\nKabinet se sastoji od potpredsednika i šefova 15 ministarstava – poljoprivrede, trgovine, odbrane, obrazovanja, energetike, zdravlja, bezbednosti, urbanog razvoja, unutrašnjih poslova, pravde, rada, države, transporta, finansija i veterana.\nTu je i nekoliko ključnih pozicija u rangu kabineta – šef osoblja Bele kuće, administrator Agencije za zaštitu okoline, direktor Kancelarije za menadžment i budžet, ambasador Trgovinskog predstavništva, predsednik Veća ekonomskih savetnika i administrator Agencije za mala preduzeća.\nBajden je već objavio da će Ron Klajn, jedan od savetnika njegove kampanje, biti njegov šef osoblja, a “Hil” navodi da će i Džen O’Majli Dilon, menadžerka kampanje, i republikanac Sedrik Ričmond, kopredsedavajući tranzicionog tima, imati “top uloge” u Bajdenovoj Beloj kući.\nNovoizabrani predsednik je pre nedelju dana takođe objavio nekoliko viših članova osoblja Bele kuće, uključujući glavnog stratega kampanje Majka Donilona, predsednika kampanje Stiva Ričetija, savetnicu kampanje Dejnu Remus, zamenicu menadžera kampanje Džuliju Rodriges, putnog šefa osoblja Eni Tomasini.\nAP navodi da je Bajden trenutno udubljen u izbor ministara za svoj 15-člani tim, imajući u vidu da njihov izbor treba da potvrdi Senat u kontroli republikanaca. Balansiranje moći u Senatu zavisiće od drugog izbornog kruga u Džordžiji 5. januara, ukazuje AP.\nIzvor "Hila" nije rekao koga je Bajden rešio da postavi na mesto državnog sekretara, ali je bivši zvaničnik administracije Baraka Obame potvrdio da je Entoni Blinken favorit za poziciju.\nBlinken je nekadašnji zamenik nacionalnog bezbednosnog savetnika i zamenik državnog sekretara. On se u Vašingtonu smatra za visokokvalifikovanog pojedinca za ulogu, s obzirom da je bio zemanik državnog sekretara, pomoćnik predsednika i glavni zamenik nacionalnog bezbednosnog savetnika u Obaminoj Beloj kući. Već je služio Bajdenu kao nacionalni bezbednosni savetnik kad je ovaj bio potpredsednik. U administraciji Bila Klintona bio je član Nacionalnog bezbednosnog veća. CNN piše da se Blinken razmatra i za ulogu nacionalnog bezbednosnog savetnika.\nFoto: MANDEL NGAN / EPA;\nOsim Blinkena, kandidat za istu poziciju je Kris Kuns, dugogodišnji Bajdenov saveznik i jedan od prvih kongresmena koji je podržao njegovu predsedničku kandidaturu. Kuns sedi u više komiteta u Senatu, uključujući međunarodne odnose, sudstvo, preduzetništvo i etiku i poznat je po snažnim vezama sa visoko pozicioniranim republikancima sa kojima deli zajedničke interese.\nI Blinken i Kuns su bliski Bajdenu i privatno su - a u nekim slučajevima i javno – izrazili interesovanje za taj posao. Tu je i Suzan Rajs, takođe bliska Bajdenu. Bivša ambasadorka u Ujedinjenim nacijama i nacionalna bezbednosna savetnica imaće sigurno poteškoća u procesu potvrđivanja u republikanski većinskom Senatu zbog svojih komentara iz prošlosti o napadu na američki konzulat u Libiji 2012.\nZa ministra finansija favorit je Lajel Brejnard, članica Odbora guvernera Sistema Federalnih rezervi. CNN navodi da će Brejnardova, ukoliko je Bajden izabere, biti prva žena na toj moćnoj poziciji.\nMogući izbor je i Sara Blum Raskin, bivša zamenica ministra finansija u Obaminoj administraciji. Ona je manje poznata široj političkoj sceni što bi joj moglo ići u prilog.\nTemi Dakvort, veteranka iz Iraka, prva je Amerikanka tajlandskog porekla izabrana u Kongres, prva žena sa dvostrukom amputacijom u američkom Senatu i prva senatorka koja je rodila u kancelariji. Nju je imenovao bivši guverner Rod Blagojević da vodi Ministarstvo za veterane Ilinoisa nakon neuspešne trke za Kongres 2006. Tu je radila tri godine dok je Obama nije postavio za pomoćnika ministra američkog Ministarstva za veterane.\nMogući kandidat je i Mišel Flurni, što bi značilo da bi se po prvi put žena mogla naći na poziciji ministra odbrane. Flurnijeva je služila u Obaminom Ministarstvu odbrane i, između ostalog, bila je viša savetnica Centra za strateške i međunarodne studije.\nZa ministra za veterane mogući kandidat je Patrik Marfi, prvi američki veteran iz iračkog rata izabran u Kongres. Ministar unutrašnje bezbednosti mogao bi biti Alehandro Majorkas, zamenik ministra istog resora u Obaminoj administraciji i direktor Odeljenja za državljanstvo i imigracije. Na istoj poziciji mogla bi se naći i Lisa Monako, koja je imala ključnu ulogu u Bajdenovom potpredsedničkom izbornom komitetu i bila je Obamina savetnica o kontraterorizmu.\nDržavni tužilac mogao bi postati Merik Garland, kojeg je nominovao Obama u Vrhovni sud nakon smrti Antonina Skalije 2016, ali je republikanski kandidat odbio da zakaže glasanje i sasluša njegovu nominaciju. Tu je i Dže Džonson, Obamin ministar unutrašnje bezbednosti od 2013-2017. Novi državni tužilac možda će biti i Dag Džouns, senator iz Alabame, ili Sali Jejts, koju je smenio Tramp sa pozicije v.d. državnog tužioca.\nBudući ministar unutrašnjih poslova mogla bi da postane Deb Haland, kongresmenka iz Nju Meksika, jedna od prvih starosedelačkih žena Amerike u Kongresu. Dobar kandidat je i Tom Adal, senator iz Nju Meksika.\nZa poziciju ministra trgovine, prema CNN-u, favorit bi mogao biti Endru Jang, preduzetnik i bivši demokratski predsednički kandidat. Ministar rada mogao bi da bude Endi Levin, Sara Nelson, Marta Volš, ali i Berni Sanders, takođe bivši kandidat demokrata za predsednika.\nCNN piše da Sanders traži podršku u kampanji za tu poziciju, ali da se njegov pokušaj smatra nategnutim i da je do sada naišao na pomešane reakcije lidera sindikata. Sanders je rekao da bi prihvatio nominaciju na mesto ministra rada ako bi ga Bajden to upitao.\nNovi ministar zdravlja mogla bi biti Mišel Luhan Grišam, prva hispano demokratkinja izabrana za guvernera u SAD. U Kongresu se našla 2011, a bila je među imenima za mogućeg Bajdenovog potpredsednika. Za istu poziciju navode se i imena dr Viveka Martija i Đine Rejmondo, prve guvernerke Rod Ajlenda, takođe pominjane kao moguće Bajdenove zamenice.\nU Ministarstvu urbanizma mogla bi se naći Kejša Lens Botoms, gradonačelnica Atlante i zvezda u usponu Demokratske partije, koja se našla u fokusu javnosti kad je osudila vandalizam u svom gradu kao “haos” nakon nasilnih protesta zbog smrti Afroamerikanca Džordža Flojda u maju.\nMinistar transporta mogli bi biti Ram Emanuel, bivši gradonačelnik Čikaga, ili Erik Garseti, gradonačelnik Los Anđelesa. Ministar obrazovanja mogao bi postati predsednik Američke federacije učitelja Rendi Vejngarten. Administrator za zaštitu okoline možda će biti Džej Insli, guverner Vašingtona, a ambasador u UN Pit Butidžedž, bivši gradonačelnik Saut Benda u Indijani i bivši demokratski kandidat za predsedničke izbore.\nZa poziciju pres sekretara Bele kuće pominju se imena Kejt Bedingfild, Karin Žan-Pjer i Simon Sanders.\nUskoro će biti objavljeni i članovi tima prve dame Sjedinjenih Američkih Država Džil Bajden, a pre nedelju dana je već objavljeno da će šefica njenog osoblja biti Džulisa Rejnoso Pantaleon, partnerka pravne firme “Vinston & Stroun”, a viši savetnik Entoni Bernal, zamenik menadžera kampanje i šef osoblja Džil Bajden tokom kampanje.\nBajden je ranije rekao da želi da njegov kabinet bude raznolik baš “kao i Amerika”, a s obzirom da republikanci “drže” Senat mora dobro da izbalansira spisak svojih željenih kandidata za top državne pozicije.\nTramp je već doveo u pitanje proces kojim se bavi njegov naslednik. On je na “Tviteru” upitao “zašto Bajden tako brzo formira kabinet kad su njegovi istražitelji otkrili stotine hiljada lažnih glasova što je dovoljno da se ‘preokrenu’ bar četiri države, što je dalje više nego dovoljno da se osvoje izbori”.\nNjegovi komentari, ukazuje “Foks njuz”, pojavili su se nakon što je sud u Pensilvaniji odbacio tužbu kojom je tim Trampove predsedničke kampanje zahtevao da se poništi više miliona glasova stiglih putem pošte na predsedničkim izborima.


BalkanMagazin :: AMERIKANCI OŽIVELI NABUKO\nAMERIKANCI OŽIVELI NABUKO\nutorak, 09. septembar 2008 15:16\nNedavna poseta američkog potpredsednika Dika Čejnija Azerbejdžanu bila je, zapravo, u funkciji da pritisne predsednika Azerbejdžana Iljhama Alijeva toliko snažno, dok ovaj ne prihvati projekat gasovoda Nabuko\nNa konferenciji koja se održava u prestonici Azerbejdžana pod nazivom "Naftno-gasni potencijal Turkmenistana i Azerbejdžana: energetika, ekonomika, ekologija. Strategija saradnje", ministar energetike i prirodnih resursa Turske Hilmi Guler izjavio je, da će projekat NABUCO biti realizovan.\nIzgradnja gasovoda NABUCO, koji treba da bude izgradjen zaobilazno oko Rusije, preko Azerbejdžana, Gruzije, Turske, Bugarske, Rumunije, Madjarske, Austrije, i verovatno, Nemačke, trebalo bi da započne krajem 2010. godine i da se završi 2013. godine.\nKad Čejni pritisne\n"Turska ima nove ciljeve u pogledu Azerbejdžana, a jedan od njih je i gasovod NABUCO" - izjavio je turski ministar i dodao, da će taj "projekat biti realizovan, jer je koristan ne samo za Tursku, već i za čitavu Evropu".\nNedavna poseta američkog potpredsednika Dika Čejnija Azerbejdžanu bila je, zapravo, u funkciji da pritisne predsednika Azerbejdžana Iljhama Alijeva toliko snažno, dok ovaj ne prihvati projekat gasovoda Nabuko. U Bakuu, kao uostalom i u Evropi, na taj projekat gleda se sa sve većom sumnjom.\nMApa gasovoda Nabuko, prema rumunskom listu Adevarul, gde zaobilazi i Bugarsku\nIzgradnja više od tri hiljade kilometara cevovoda, koju najaktivnije podržavaju SAD, trebalo bi da zaobidje Rusiju i Evropi donese "gasnu nezavisnost". Prema projektu, cev treba da poveže Azerbejdžan i Centralnu Evropu. Maršruta je trasirana od Kaspija preko Gruzije (mimo Jermenije i Rusije) do turskog Erzeruma, a dalje preko Bugarske, Rumunije i Madjarske u austrijski Baumgartner an der March - glavni čvor Nabuko za preraspodelu. Po ideji, planirano je da se Nabuko pojača još i transkaspijskom podvodnom cevi iz Turkmenistana, kako bi se Evropa napojila i turkmenskim gasom.\nCev koja se ne može napuniti\nGeopolitička komponenta te cevi (da se pošto-poto mimoidje Rusija) stalno je otežavala finansijsku. Sa otprilike tri milijarde dolara, troškovi izgradnje najpre su povećani na 4,9 milijardi, a sada već i do 7,9 milijardi. A da bi se napunila cev i učinila rentabilnom, prema proračunima, kroz nju bi godišnje trebalo da protekne 30 milijardi kubika gasa. Azerbejdžan može da u nju "sruči" samo osam milijardi, i to tek posle otvaranja druge faze nalazišta Sah Deniz na Kaspiju. Ispada tako da se cev teško moze napuniti, a to znači da bi i protok gasa po njoj bilo veoma skupa rabota.\nNo i to još nije sve. "Kavkaski rat" veoma je snažno preplašio gasni i energetski biznis Evrope, jer je on naviknut da misli kategorijama prizemljenih kubika. To da dostup cevi može imati takva nestabilna i neuravnotežena licnost kakav je Sakašvili, naročito je navelo na oprez energetske i gasnopreradjivačke kompanije i Evrope, i Azerbejdžana.\nSa Rusijom - gubitak smisla\nSada su stvari došle čak i dotle da su sami Evropljani već počeli govorkati o tome da je u Nabuko, da bi on proradio, neophodno uključiti Rusiju. Jedino ona može da cev snabde dovoljnim količinama gasa i približi je ekonomskom rentabilitetu, ako u nju ubaci deo gasa iz magistralnog gasovoda "Plavi potok".\nUzgred rečeno, Gasprom već poseduje 50 odsto akcija tog istog austrijskog Austria' Baumgarten – krajnjeg gasnog čvora Nabuko.\n"To protivureči koncepciji Nabuko - to ne treba da bude ruski ili pod kontrolom Rusije gas" - upozorila je Zejno Baran, ekspert za energetiku u konzervativnom vašingtonskom institutu Hadson.


Rusija: Uhapšen špijun u Sevastopolju - Sputnjik Srbija\nRusija: Uhapšen špijun u Sevastopolju\n10:12 23.11.2017 (osveženo 10:32 23.11.2017) Preuzmite kraći link\nKontraobaveštajne jedinice ruske vojne službe uhapsile su u Sevastopolju jednog činovnika Crnomorske flote zbog osnovane sumnje da se bavio špijunažom u korist jedne zemlje koja se graniči sa Ruskom Federacijom.\nNije precizirano sa kojom specifičnom zemljom je taj činovnik sarađivao.\nKadirov: Ubijeni Čečen nije bio ruski špijun\nKako se navodi, trenutno se sprovodi istraga, a uhapšeni se nalazi u zatvoru.\nZbog osnovane sumnje da su špijunirali za Ukrajinu u septembru je uhapšeno nekoliko osoba sa Krima.\nPrema dosadašnjim informacijama, te osobe su ukrajinskim specijalnim službama slale tajne informacije o Crnomorskoj floti i ruskoj vojsci koja je razmeštena na Krimu.\nšpijun, hapšenje, Krim, Rusija


Tužan dan ali ispunjen emocijama vezanim za muziku za koju je Miša Blam živeo, u dostojanstvenom miru okupio je brojne muzicare i kulturne poslenike koji su došli da se oproste od posvećenika džez muzike, nerazdvojno vezanog za svoj kontrabas, potomku dorćolske jevrejske porodice u kojoj je bilo više genaracija muzičara.\nDoajen srpskog džeza Ljubiša Bubiša Simić toplim rečima oprostio se od svog daleko mladjeg kolege sa kojim je mnogo putovao, svirao i gotovo uvek pričao o muzici, nezamisliv bez svog kontrabasa sa kojim je bio jedno biće.\n"Uvek u elegantnom odelu, sa leptir mašnom, uvek je davao seriozan značaj džezu jer je to za njega sveta muzika bilo da je svirao u nekom klubu, malom mestu u Srbiji ili Kolarčevoj zadužbini", rekao je Simić.\nOn je podsetio na značaj Blama kao istraživača istorije srpskog džeza, njegov otac Rafael bio je prvi profesionalni džez muzičar u Srbiji, osnivač džez orkestra "Studentski Micky Jaž" (1927) a njegov deda Markus David bio je među osnivačima Radio Beograda. Sa svojim bečko, jevrejskim i beogradskim humorom Miša Blam je dosledno sakupljao istoriju srpskog džeza, bavio se istraživanjem, publikovanjem, pravio izložbe i iza njega je ostao dragocen materijal koji je želeo da smesti u prvi muzej džeza, na nama je da tu njegovu ideju ostvarimo, rekao je džez muzičar Mića Marković.\nMiša Blam je imao ideju da se napravi muzej džeza, to je institucija koja mnogo košta ali njegovi snovi ne bi trebali da budu zaboravljeni, Narodna biblioteka Srbije, Radio Beograd, Dom omladine Beograd, ministarstvo kulture trebali bi da sistematizuju materijal koji je sakupio kako bi bio dostupan javnosti.\nOsim višedecenijske međunarodne karijere muzičara, Miša Blam je bio predani istraživač prošlosti džez muzike u Srba, sistematski je decenijama prikupljao stare muzičke snimke i najrazličitije detalje vezane za prošlost džeza kod nas.\nBio je muzičar, kompozitor, profesor, a njegova istraživanja prošlosti džeza pretočena su u knjigu "Jaž u Srbiji 1927-1944" i dragoceno su i neprevazidjeno štivo.Poseban značaj imao je u životima mladih džez muzičara u ime kojih se od Miše Blama oprostio dirigent Ivan Ilić.\nO Mihajlu Miši Blamu kao dragocenom saradniku sa kojim je tri decenije putovao širom sveta, koji je već za života postao legenda, na komemoraciji je pričao i frulaš Bora Dugić.\nMiša Blam je studirao kontrabas, a prethodno učio violinu i klavir. Pohadjao je muzičku školu "Stanković" u kojoj će i sam postati profesor, poput njegovog oca.Muzičku akademiju je pohadjao u Beogradu i potom u Belgiji.\nOsim džezom, podjednako se bavio i drugim muzičkim stilovima, a kao muzičar obišao je čitav svet.\nPrema rečima Dugića, o muzičaru koji nas je prerano napustio, o veoma obrazovanom, gotovo renesansno svestranom čoveku koji je za života postao legenda, još dugo će se ispredati priče.\nMihajlo Miša Blam (1947-2014) sahranjen je danas na Jevrejskom groblju u Beogradu.


RTCG - Radio Televizija Crne Gore - Nacionalni javni servis :: Kulturna galaksija :: Za projekte NVO 357.000 eura\n11. 11. 2019. 13:50 >> 15:24 1\nPROJEKAT MINISTARSTVA KULTURE\nZa projekte NVO 357.000 eura\nU Ministarstvu kulture danas je upriličeno svečano potpisivanje ugovora o finansiranju projekata nevladinih organizacija u oblasti kulture i umjetnosti.\nOve godine, po tom osnovu, Ministarstvo kulture finansiraće 36 najbolje ocijenjenih projekata i to nakon što je sproveden javni konkurs "Podignimo zavjesu nezavisne kulturne scene". Projekti će biti finansirani ukupnim iznosom većim od 357.000 eura.\nMinistar kulture Aleksandar Bogdanović je podsjetio kako je riječ o drugoj godini tokom koje Ministarstvo realizuje ovaj konkurs.\nPredsjednik Komisije zadužene za raspodjelu sredstava Dragoljub Janković, istakao je kako je konkurs realizovan uz četiri strateška cilja.\nOd 176 pristiglih prijava, kako je istakao Janković, 101 je zadovoljila administrativnu provjeru. U drugoj fazi, nezavisni procjenjivači bodovali su projekte i to prema četiri kriterijuma i 16 mjerila.


Pavić: Odluka CIK-a pokušaj inženjeringa, regularnost izbora u pitanju\nPolitikolog iz Beograda Aleksandar Pavić ocijenio je da odluka Centralne izborne komisije BiH da zabrani učešće Ujedinjene Srpske na predstojećim lokalnim izborima u BiH zbog jednog spota predstavlja brutalnu intervenciju, cenzuru javnog govora i pokušaj izbornog inženjeringa, što dovodi u pitanje regularnost tih izbora.\n- Ovo je prekoračenje svih mogućih ne samo ovlaštenja, nego bukvalno napad na izbore i parlamentarnu demokratiju kao takvu i dovodi u pitanje cijeli izborni sistem u BiH - rekao je Pavić.\nOn je istakao da se moglo očekivati da će novi CIK, imajući u vidu način na koji je stvoren, više da kontroliše izbore za nečiji račun, nego da bude nezavisna institucija, kao i da se mogla očekivati neka vrsta intervencije kada je riječ o lokalnim izborima, ali da je zabrana učešća Ujedinjene Srpske na izborima brutalna intervencija.\n- Vi na osnovu jednog spota, koji može da bude nekome sporan, umesto da zabranite spot, vi zabranjujete političku organizaciju. Znači, samo se čekao neki povod. Pri tome, niko nije objasnio šta je to tačno rečeno u tom spotu što nije tačno, kakav je govor mržnje tu izrečen, koja reč tačno označava govor mržnje, gde se tu krivotvori istina na bilo koji način? - upitao je Pavić.\nOn je rekao da to što se iznose neke istine u tom spotu, predstavlja problem onima kojima su te istine neprijatne.\n- Međutim, ovde je mnogo dublji problem, ovde je sada cenzura javnog govora i preko njega pokušaj izbornog inžinjeringa. Јasno je prema kome je upereno, prema vladajućoj koaliciji u Republici Srpskoj - istakao je Pavić.\nOn je rekao da ova odluka CIK-a predstavlja potpunu politizaciju i nema nikakve veze ni sa eventualnom brigom za javnost, niti sa nekom zabrinutošću za neki govor mržnje.\n- Sve je to izmišljeno. Ovde je jasan politički cilj i ovo je dovelo u pitanje regularnost predstojećih lokalnih izbora - kaže on.\nPavić je ukazao da se u Srbiji nikada nije desilo da se zbog spota zabrani učešće neke stranke u izborima, te da ni ne zna gdje se tako nešto dešavalo.\nOn je napomenuo da su u Americi, gdje je, kako je rekao, vrlo burna izborna kampanja i gdje se Fejsbuk bavi cenzurom, neki spotovi kritikovani, ali nije zabranjeno, na primjer, Donaldu Trampu da učestvuje u izborima jer bi to bio skandal nad skandalima.\nCIK BiH je poništio juče ovjeru za učešće na izborima Ujedinjene Srpske i predsjednika te stranke Nenada Stevandića kaznila sa 10.000 KM. Ova odluka CIK-a uslijedila je zbog objave spota ove političke partije, a što je, prema tumačenju ove komisije, kršenje Izbornog zakona BiH.


Svečano otvaranje Baby Food Factory | Fabrika decije hrane\nSvečano otvaranje Baby Food Factory\nU prisustvu brojnih medija, kao i vlasnika, rukovodstva, zaposlenih u kompaniji i velikog broja partnera koji su doprineli uspehu projekta, svečanim činom presecanjem vrpce otvorena je Baby Food Factory.\nNova, savremena fabrika sa najmodernijim postrojenjima prostire se na 13.605 m2 i predstavlja „greenfield“ investiciju u iznosu od 34 miliona evra, što ovu fabriku dečije hrane čini jednom od najvećih investicija u Srbiji ove godine i najvećom domaćom investicijom. U prvoj fazi, Baby Food Factory uposlila je preko 100 visoko-kvalifikovanih stručnjaka različitih profila, dok će u zenitu proizvodnje, do 2020. godine, taj broj biti veći od 300.\n„Izuzetna posvećenost tima koji stoji iza projekta Baby Food Factory, prepoznavanje potreba, kako domaćeg, tako i regionalnog tržišta, doprineli su činjenici da danas u Srbiji imamo jednu modernu fabriku, koja tehnološkom opremljenošću zadovoljava svetske standarde. Zadovoljstvo mi je što ovaj projekat otvara radna mesta i doprinosi ekonomskim aktivnostima u Srbiji, i uveren sam da će Baby Food Factory u godinama koje su pred nama biti pouzdan partner zajednice u kojoj posluje i pre svega naših potrošača, čije su potrebe utkane u svaki deo naše proizvodnje“ – rekao je na otvaranju Željko Ciganović, izvršni direktor kompanije Baby Food Factory.\nNutrino proizvodi na tržištu Afrike\nPokazali smo potrošačima da mogu da nam veruju\nNutrino igraonica za celu porodicu\nProizvodna delatnost nije stala\nu skladu sa Odlukom o uvođenju vanrednog stanja na teritoriji Republike Srbije posete Fabrici dečje hrane su otkazane do daljeg, radi sigurnosti svih vas i naših zaposlenih.


Ministar Vulin: Pokazaćemo jaku vojsku i koliko Srbija može da bude sigurna i mirna - Radio televizija Pančevo\nMinistar Vulin: Pokazaćemo jaku vojsku i koliko Srbija može da bude sigurna i mirna\n9. oktobra 2020. 9. oktobra 2020. 0218\nPrvi put ćete videti da su svi helikopteri naoružani i svi će dejstvovati i pokazati da mogu da budu upotrebljeni ne samo za transport, nego i da su u stanju da budu moćne i borbene mašine. Za sve te vazduhoplove, i Mi-35 i MiG-29 i Mi-17 je, kako Evropska unija voli da kaže, „kriv“ Aleksandar Vučić, a ja moram da kažem zaslužan je predsednik Vučić za to što smo se opremili, kupili i nabavili sva ta moderna sredstva koja ćemo sutra prikazati – rekao je danas ministar odbrane Aleksandar Vulin u Jutarnjem dnevniku Radio-televizije Srbije najavljujući održavanje vežbe „Sadejstvo 2020“ na Privremenom poligonu Pešter.\nOn je istakao da će se u to da li je sve spremno za sutrašnju vežbu uveriti na današnjoj generalnoj probi.\nPrema njegovim rečima, decenijama nismo ovako nešto radili sa bojevom municijom.\n– Nekada nismo imali gume, gorivo, avione. Zahvaljujući Vojnotehničkom sporazumu koji je postigao predsednik Vučić sa predsednikom Putinom mi danas imamo 14 aviona MiG-29, zahvaljujući dobrom stanju našeg budžeta imamo i gorivo i gume i ispravne vazduhoplove, a oduvek smo imali izvanredne pilote – istakao je ministar Vulin.\nOn je naglasio da zahvaljujući sadašnjoj opremljenosti vojske, pripadnici Ratnog vazduhoplovstva imaju priliku da se uvežbavaju sa bojevom municijom u svojoj zemlji, što ranije nije bio slučaj, jer je prošlo oko 20 godina kada je MiG-29 poslednji put ispalio raketu vazduh-zemlja i prošla je čitava jedna generacija pilota koji nikada nisu ispalili raketu i nisu probali bojevu municiju, izuzev na poligonu u Bugarskoj jednom godišnje, ili jednom u dve godine.\nNa vežbi „Sadejstvo 2020“, koja počinje na Pešteru sutra u podne, a koju će prenositi Radio-televizija Srbije, ministar Vulin ističe da će građani moći da se uvere kakva je naša vojska i koliko Srbija može da bude sigurna i mirna.\n– Mi ćemo sutra izvesti 3.000 ljudi na Pešter, više od 40 vazduhoplova, 150 borbenih i neborbenih vozila, mnogo bojeve municije i naoružanja. Ovo je poruka da imamo modernu, organizovanu, snažnu vojsku, koja je u stanju da brine o miru i bezbednosti svih građana naše zemlje i svih Srba, gde god oni da žive – naglasio je ministar Vulin.\nPorodice sa trojkama na prijemu u Gradskoj kući\nNikoleta Dragaš 4. novembra 2019. 4. novembra 2019.


Povoljniji krediti za refinansiranje\nBanca Intesa ponudila je građanima dinarske kredite za refinansiranje uz dodatnu gotovinu sa najpovoljnijom kamatnom stopom na tržištu i fiksnom mesečnom ratom u toku celog perioda otplate.\nKorisnici Intesa Hit tekućeg računa koji primaju zaradu preko Banca Intesa na ovaj način po izuzetno povoljnim uslovima mogu refinansirati obaveze po dozvoljenom minusu, kreditnim karticama i kreditima drugih banaka. do 29. februara 2016. godine.\n„Nastojeći da građanima omogućimo što pogodnije uslove za refinansiranje obaveza, uz potpunu predvidljivost troškova i transparentnost prilikom zaduživanja, pružili smo im mogućnost da svoje kreditne obaveze po osnovu različitih plasmana objedine u jedan zajam, uz najnižu kamatnu stopu na tržištu i fiksnu dinarsku ratu, što im omogućava da planiraju otplatu sa najvišim stepenom izvesnosti. Pored toga, kredit za refinansiranje Banca Intesa daje klijentima i opciju dodatnog zaduživanja u skladu sa njihovim potrebama i mogućnostima“, izjavio je Nikša Ilović, direktor Sektora za upravljanje segmentom klijenata fizičkih lica Banca Intesa.\nKamatna stopa je fiksna i iznosi od 12 odsto na godišnjem nivou. Kredit se odobrava u iznosu od25.000 do 1.200.000 dinara, bez depozita i učešća, sa rokom otplate od šest do 72 meseca, uz mogućnost grejs perioda u trajanju od tri do šest meseci. Pored toga, kredit pruža i dodatnu sigurnost u nepredviđenim okolnostima kroz osiguranje u slučaju nevoljnog gubitka posla, bez dodatnih troškova.


Evropska unija sutra prima Nobelovu nagradu za mir - Klix.ba\nSvijet Evropska unija sutra prima Nobelovu nagradu za mir\nEvropska unija sutra prima Nobelovu nagradu za mir\n9.12.2012. u 15:34\nEvropska unija (EU), koja će u ponedjeljak primiti Nobelovu nagradu za mir, izaći će ojačana poslije aktuelne krize i postat će ponovo "simbol nade", izjavio je u nedjelju u Oslu predsjednik EU Herman van Rompej, uoči ceremonije dodjele nagrada.\n"Želimo da Evropa ponovo postane simbol nade", rekao je Van Rompej na konferenciji za novinare u Institutu Nobel.\nDvadesetak evropskih lidera, među kojima i predsjednik Francuske Fransoa Oland i njemačka kancelarka Angela Merkel, očekuju se sutra u Oslu.\nAgencija Frans pres ocijenila je da EU, suočena s dubokom dužničkom krizom, nesposobna da se usaglasi o budžetu i nejedinstvena na diplomatskom planu, neće pokazati ni prividno jedinstvo sutra u Oslu gdje treba da primi Nobelovu nagradu za mir, prenosi Beta.\nSigurnosni problemi 348